Απίστευτο: Το ασφαλιστικό πάει για… δημοψήφισμα! - Newpost.gr\nΑπίστευτο: Το ασφαλιστικό πάει για… δημοψήφισμα!\nΟ ΣΥΡΙΖΑ και η κυβέρνηση έχουν κάθε λόγο να χαμογελούν κάτω από τα μουστάκια τους, βλέποντας την κατάσταση που επικρατεί στη ΝΔ λίγες ώρες πριν από τις εκλογές ανάδειξης νέου προέδρου. Γνωρίζουν όμως ότι τα χαμόγελα θα διαρκέσουν, άντε, ως τις 10 Ιανουαρίου, οπότε έχει προγραμματιστεί ο δεύτερος γύρος των εκλογών της ΝΔ. Μετά, το ξέρουν, αρχίζουν τα δικά τους βάσανα.\nΔημοσίευση 19 Δεκεμβρίου 2015, 09:06 / Ανανεώθηκε 19 Δεκεμβρίου 2015, 17:14\nΗ κυβέρνηση, έχει μπροστά της δύσκολες μέρες. Τον Ιανουάριο, θα έρθουν προς ψήφιση το ασφαλιστικό και η φορολογία των αγροτών. Αν συνυπολογίζει κανείς και το παράλληλο πρόγραμμα που μετατέθηκε (και αυτό) για τις αρχές του νέου χρόνου, οι «πονοκέφαλοι» αυτομάτως γίνονται τρεις.\nΟι δανειστές είναι σκληροί παίκτες- το είπε και ο Τσίπρας στους New York Times. Και γίνονται πιο σκληροί αν αισθανθούν ότι προσπαθείς να αθετήσεις τις συμφωνίες.\nΑπό χθες, άρχισαν να κυκλοφορούν στα δημοσιογραφικά γραφεία πληροφορίες που ήθελαν τους εταίρους να ζητούν, πρώτοι αυτοί να δουν και να εγκρίνουν το νέο ασφαλιστικό και στη συνέχεια το νομοσχέδιο να πάρει το δρόμο του προς ψήφιση. Το παλιό σενάριο ήθελε το ασφαλιστικό να συζητούνταν πρώτα στην Οικονομική -Κοινωνική Επιτροπή και στη συνέχεια με το «κουαρτέτο», με πρόβλεψη να εισαχθεί στη Βουλή στα τέλη Ιανουαρίου.\nΗ αλλαγή που φέρονται να ζήτησαν οι θεσμοί, σημαίνει ότι θα κληθούμε να συζητήσουμε αυτά που έχουν εγκριθεί. Ε, δεν τη λες και μικρή… Ιδιαίτερη σημασία έχει το γεγονός ότι το αίτημα συνδέεται με το παράλληλο πρόγραμμα το οποίο- όπως πιστεύουν οι εταίροι, παραβιάζει συμφωνίες του Μνημονίου.\nΤο ασφαλιστικό αποτελεί μεγάλο αγκάθι για την κυβέρνηση. Είτε συζητηθεί πρώτα στην ΟΚΕ είτε με τους δανειστές.\nΥπάρχουν κυβερνητικά στελέχη που εκτιμούν ότι είναι πολύ δύσκολο να περάσει από την Βουλή. Ότι υπάρχουν βουλευτές οι οποίοι θα αντιδράσουν. Και ότι θα τραυματίσει βαρύτατα την κυβέρνηση, καθώς ΣΥΡΙΖΑ και ΑΝΕΛ θα αναγκαστούν να διαγράψουν τους διαφωνούντες, με αποτέλεσμα η κυβερνητική πλειοψηφία να καταστεί πραγματικά οριακή ή ακόμη και να χαθεί! Το χειρότερο σενάριο που εξετάζεται είναι να ψηφιστεί με λιγότερες από 150 ψήφους- αυτό μπορεί να γίνει αν πχ αποχωρήσει ένα από τα κόμματα της αντιπολίτευσης. Έτσι και το νομοσχέδιο θα ψηφιστεί και η δεδηλωμένη θα χαθεί. Όλα αυτά με τη μορφή που ξέρουμε ότι έχει σήμερα. Αν επέμβουν (φυσικά προς το χειρότερο) και οι εταίροι, φασκελοκουκούλωστα.\nΣτο Μέγαρο Μαξίμου επεξεργάζονται πολλά σενάρια για την αντιμετώπιση του προβλήματος. Ένα από αυτά είναι, για το ασφαλιστικό, να ζητηθεί η γνώμη των πολιτών. Ναι, καλά το υποψιαστήκατε: Με δημοψήφισμα! Όσο και αν για πολλούς είναι τρελό, υπάρχουν εισηγήσεις να τεθεί στην κρίση του λαού με ένα δίλλημα που θα αφορά τις επόμενες γενεές και με την επιχειρηματολογία ότι θα αποτελέσει την πρώτη νίκη του ΣΥΡΙΖΑ επί της νέας ηγεσίας της ΝΔ.


Ινδονησία κατολισθήσεις τσουνάμι\nΗ κατασκευή των εγκαταστάσεων της νέας δομής σήμανσης θα ξεκινήσει το επόμενο έτος, όπως δήλωσε στο BBC εκπρόσωπος της κυβέρνησης.\nΟι επιστήμονες πιστεύουν ότι η έκρηξη του ηφαιστείου Ανάκ Κρακατόα ξεκίνησε τις υποθαλάσσιες κατολισθήσεις οι οποίες οδήγησαν στο τσουνάμι που έγινε αργά το βράδυ του Σαββάτου.\n«Η απουσία συστήματος έγκαιρου συναγερμού εξηγεί τους λόγους για τους οποίους δεν εντοπίσθηκε το τσουνάμι», παραδέχτηκε χθες ο εκπρόσωπος της Υπηρεσίας Σουτόπο Πούρβο Νουγκρόχο. «Τα σήματα έλευσης ενός τσουνάμι δεν ανιχνεύθηκαν και οι άνθρωποι δεν είχαν τον χρόνο να απομακρυνθούν», ανέφερε.\nΣύμφωνα με αξιωματούχους, περίπου 150 άνθρωποι εξακολουθούν να αγνοούνται και 16.000 έχουν εκτοπιστεί ενώ πολλά κτήρια υπέστησαν σοβαρές ζημιές όταν σημειώθηκε το τσουνάμι, σχεδόν χωρίς προειδοποίηση, στα Στενά Σοντ, ανάμεσα στα νησιά Ιάβα και Σουμάτρα.


ΠΕΤΑ ΤΟ! Επεισόδιο 6: Τι να πετάξω; – Ροδιά Βαλκάνου\nΠΕΤΑ ΤΟ! Επεισόδιο 6: Τι να πετάξω;\nΌσοι με γνωρίζουν προσωπικά, όσες έχουν περάσει από ατομικές συνεδρίες, ξέρουν πως ο τίτλος της εκπομπής έχει προκύψει από την πραγματική ζωή. Αρκετές φορές φωνάζω ΠΕΤΑ ΤΟ! απηυδισμένη, άλλες το ψιθυρίζω με κατανόηση, πότε το λέω μία φορά ανά συνεδρία και πότε εκατό.\nΑυτές οι δυό λεξούλες μπορεί ν’ ακούγονται κομμάτι απόλυτες, αλλά, όταν γίνουν πράξη σωστά, το αποτέλεσμα είναι ανακούφιση κι αναζωογόνηση!\nΜέρος ένα: Γιατί να πετάξω;\nΘυμάσαι που συζητούσαμε την αποθορυβοποίηση του χώρου; Γι’ αυτό να πετάξεις.\nΜέχρι να προχωρήσει το κουάντουμ μεκάνικς και να μας δώσει νέες λύσεις, ο χώρος είναι πεπερασμένος. Εάν έχεις ένα κενό στο ράφι, μπορείς να χωρέσεις μόνο ένα βιβλίο και όχι τρία (ή εικοσιτρία). Εάν δεν έχεις χώρο για μια ακόμη γλάστρα, δεν μπορείς να τη βάλεις πάνω σε μία άλλη. Εάν έχεις τη γάτα σου στα πόδια σου, δεν μπορείς να βάλεις από πάνω το λάπτοπ (δηλαδή, μπορείς να προσπαθήσεις, αλλά δεν το προτείνω) ενώ το αντίστροφο γίνεται, γιατί όπως ξέρουμε, οι γάτες πάνε όπου θέλουν και ειδικά πάνω στο λάπτοπ σου.\nΜέρος δύο: Τι να πετάξω;\nΑυτό είναι πιο δύσκολη ερώτηση γιατί είναι εξαιρετικά υποκειμενική. Για κάποιους ανθρώπους το πέταμα είναι εύκολη υπόθεση, ενώ για άλλους μπορεί να είναι το δυσκολότερο βήμα στη διαδικασία προσωπικής οργάνωσης.\nΑς το πάρουμε αντίστροφα. Τι να μην πετάξεις:\nχρηστικά αντικείμενα που χρειάζεσαι καθημερινά (μην πετάξεις το πλυντήριό σου)\nαπαραίτητα χαρτιά για γραφειοκρατία (μην πετάξεις την ταυτότητά σου)\nρούχα που πραγματικά φοράς (και δεν είναι σκισμένα)\nκάποια αντικείμενα συναισθηματικής αξίας (ακόμη κι εγώ έχω τον πρώτο μου σνούπι που τον κρατάω εδώ και κυριολεκτικά 41 χρόνια)\nΕίμαι σίγουρη όμως, πως, αν ανοίξεις ντουλάπες, συρτάρια, κουτιά, θα βρεις ξεχασμένα πράγματα που δεν χρειάζεσαι. Αποδείξεις από το 2015. Μια λίστα σουπερμάρκετ από πρόπερσι. Τουλάχιστον 20 μπαταρίες που δεν έχεις αξιωθεί να πας να πετάξεις στην αντίστοιχη ανακύκλωση. Κάτι παντόφλες που σου είχε φάει ο σκύλος σου όταν ήσουν 14 χρονών. Ένα σπασμένο τηλεκοντρόλ από μια παλιά τηλεόραση. Δεν χρειάζεται να συνεχίσω, κατάλαβες τι εννοώ.\nΕ, ΠΕΤΑ ΤΟ!\nΜέρος τρία: Πού να το πετάξω;\nΌπως κάθε πράγμα έχει μια θέση μέσα στον χώρο μας, έτσι έχει και στον τρόπο που θα το πετάξουμε: παλιά, άχρηστα, χαρτιά, πάνε στην ανακύκλωση. Παλιά, χιλιοσκισμένα ρούχα, μπορούν ν’ ανακυκλωθούν στη χρήση τους ως ξεσκονόπανα (όχι ΟΛΑ!) ή να μπουν σε κάποιον κάδο ανακύκλωσης υφασμάτων. Ρούχα που δεν θέλεις, αλλά είναι μια χαρά, μπορείς να τα πλύνεις, να τα διπλώσεις και να επικοινωνήσεις με κάποια δομή στον δήμο ή τη γειτονιά σου, που χρειάζεται ρούχα (στην Αθήνα π.χ. υπάρχουν δομές για άστεγους και μετανάστες που σταθερά ζητούν ρούχα). Βιβλία που πλέον δεν χρειάζεσαι, μπορείς να τα δωρίσεις σε κάποια βιβλιοθήκη.\nΣε περιόδους… όχι πανδημίας, ρούχα και βιβλία για ξεφόρτωμα, μπορούν να γίνουν λόγος για μια μάζωξη. Εάν λοιπόν ακούς αυτό το επεισόδιο σε κάποιο μέλλον που μπορούμε και πάλι να κάνουμε τα σουαρέ μας, κάλεσε φίλες και φίλους, και τράταρέ τους όσα χρήσιμα και λειτουργικά αντικείμενα δεν θέλεις πια.\nΜέρος τέσσερα: Και μετά;\nΌταν κάνουμε εκκαθαρίσεις τέτοιου τύπου, γεμίζουμε σεροτονίνη, ανεβαίνει η διάθεσή μας, και, αφού έχουμε τακτοποιήσει τα εναπομείναντα πράγματα στην, πλέον, μόνιμη, φιξ θέση τους (βλ. προηγούμενο επεισόδιο), τα κοιτάμε με περηφάνεια.\nΌμως προσοχή! Μην πέσεις στον λάκκο ν’ αρχίσεις να σκέφτεσαι με τι καινούργια πράγματα θα γεμίσεις τα κενά. Άσε για λίγο τα κενά να υπάρξουν, άσε τον χώρο ν’ ανασάνει, ν’ ανοίξει το μάτι σου.\nΠού ξέρεις… μπορεί στο μεταξύ να σε πείσω να μην το γεμίσεις με τίποτα!


Bookstars :: Η Μάγια κα τα χαμένα πεταλουδογράμματα - Κουρουτσαλάκης Γιάννης\nΣυγγραφέας : Κουρουτσαλάκης Γιάννης\nΟ Γιάννης Κουρουτσαλάκης είναι κατά βάση εκπαιδευτικός. Ξεκίνησε διδάσκοντας μαθηματικά, έπειτα Αγγλικά, πέρασμα στην πληροφορική και επιστροφή στην Αγγλική γλώσσα. Ανήσυχο πνεύμα, απέκτησε πτυχίο Ψυχολογίας και μεταπτυχιακό στην Τεχνητή Νοημοσύνη, ενώ πλέον εκμεταλλεύεται τις δυνατότητες του διαδικτύου για να παρακολουθεί τις νέες εξελίξεις στο χώρο της προσπάθειας κατανόησης του ανθρώπινου ψυχισμού και λειτουργίας του νου. Το γράψιμο προέκυψε ως φυσικό επακόλουθο της αδιάλειπτης ανάγνωσης λογοτεχνίας από την πρώτη κιόλας παιδική ηλικία. Αεικίνητος και σε αυτό τον τομέα κινείται σε πολλούς χώρους, από το φανταστικό στο παιδικό παραμύθι κι από το διήγημα μερικών εκατοντάδων λέξεων στο μυθιστόρημα μερικών χιλιάδων, με επίκεντρο πάντοτε ωστόσο τη συναρπαστική ανθρώπινη ψυχοσύνθεση. Στον ελεύθερο του χρόνο λατρεύει να εξερευνά μουσικά μονοπάτια με την κιθάρα του.


Η μαζική φυγή νέων ανθρώπων οδηγεί σε ερήμωση τις Σάπες - Ελεύθερη Θράκη\nΗ μαζική φυγή νέων ανθρώπων οδηγεί σε ερήμωση τις Σάπες\nΘλίψη στους κατοίκους προκαλεί το κλείσιμο του Υποκαταστήματος της Εθνικής Τράπεζας – Αυξάνεται η ανεργία – Μειώνεται ο πληθυσμός στην γύρω περιοχή\nΗ εικόνα στις Σάπες προκαλεί θλίψη και οι κάτοικοι της περιοχής δείχνουν να μην μπορούν να βρουν κίνητρο – ιδίως οι νέοι σε ηλικία – για να παραμείνουν στην περιοχή.\nΤο τελευταίο χτύπημα, στην ήδη δοκιμασμένη περιοχή των Σαπών ήταν το λουκέτο, που έβαλε το υποκατάστημα της Εθνικής Τράπεζας στις Σάπες, επιβεβαιώνοντας έτσι τις εξελίξεις και την ενημέρωση που είχαν επαγγελματίες του οικισμού προ μηνών.\n«Πρόκειται για ακόμα ένα χτύπημα για την περιοχή μας» λέει ο κ. Γιώργος, Συνταξιούχος , ο οποίος βλέπει τις Σάπες να είναι σε τραγική κατάσταση. «Κάποτε εδώ η περιοχή έσφυζε από ζωή. Στην περίοδο των καρναβαλιών, εμείς και το Σουφλί είχαμε λαοθάλασσα.\nΤώρα δυστυχώς μόνο μία ημερήσια εκδήλωση δεν μπορεί να φέρει κόσμο στην περιοχή» λέει με θλίψη ενθυμούμενος τα παλιά καλά χρόνια των Σαπών και συμπληρώνει «ο πληθυσμός συνεχώς συρρικνώνεται καθώς οι νέοι φεύγουν και μένουν εδώ μόνο οι ηλικιωμένοι. Αλήθεια όμως, γιατί να μείνει κάποιος εδώ όταν δεν υπάρχουν δουλειές;» διερωτάται.\n«Οφείλουν να βρουν λύση πριν είναι αργά» επισημαίνει ένας ακόμα συνταξιούχος, ο κ. Δημήτρης, ο οποίος καθημερινά πίνει τον καφέ στις Σάπες στο καφενείο μαζί με τους υπόλοιπους και προτείνει να δοθούν κίνητρα σε επιχειρήσεις προκειμένου να έρθουν στη γύρω περιοχή και να δημιουργήσουν θέσεις εργασίας.\n«Σε κάθε άλλη περίπτωση σε μία δεκαετία οι Σάπες και τα γύρω χωριά θα σβήσουν από τον χάρτη» προβλέπει με πόνο ψυχής.\nΈνα θέμα που δημιουργείται με το κλείσιμο του υποκαταστήματος της Εθνικής Τράπεζας είναι η εξυπηρέτηση των κατοίκων των γύρω περιοχών.\nΟι Σάπες είναι μία περιοχή που καλύπτει γεωγραφικά μεγάλο μέρος χωριών με τον κόσμο να μην είναι εξοικειωμένος με τις νέες τεχνολογίες, κάτι που έχει ως αποτέλεσμα να δημιουργεί άγχος και αναστάτωση.\nΠλέον, όπως αναφέρει η σχετική ανακοίνωση που έχει κολληθεί στο κλειστό πλέον κατάστημα της Εθνικής Τράπεζας, όσοι θέλουν να εξυπηρετηθούν πρέπει να επισκεφτούν το Κεντρικό Κατάστημα στην Κομοτηνή.\nΤο ρεπορτάζ κάνει λόγο γενικώς, για μείωση του πληθυσμού στην περιοχή των Σαπών.\nΣτην ουσία σε συρρίκνωση βρίσκονται οι Χριστιανικοί πληθυσμοί, ενώ των Μουσουλμάνων σημειώνουν αυξητική τάση.\nΠροηγούμενο άρθροΠέμπτη 14 Μαρτίου 2019\nΕπόμενο άρθροΗΛΕΚΤΡΟΝΙΚΗ ΠΙΤΣΙΡΙΚΑΔΑ


Ελευθερία – του Λουάν Τζούλι | Poetscircle\nΑρχική Σελίδα » ΜΑΡΤΙΟΣ-ΜΗΝΑΣ ΠΟΙΗΣΗΣ » Ελευθερία – του Λουάν Τζούλι\nΗ πρώτη που αγάπησα\nήταν η Ελευθερία, η γειτόνισσά μου.\nΕίχε γαλανά μάτια,\nβλεφαρίδες με έντονο μαύρο χρώμα,\nΧείλη, σαν πέτρινα λιμανάκια\nκαταρράκτες που τα γεννούσαν τα βουνά.\nΕγώ, σαν μικρό ελατόδασος\nμε δάχτυλα αγάπης\nκαι βλέμμα ερωτιάρη,\nπάντα έφτιαχνα στίχους\nγια το φως που της έδινε τη λάμψη.\nΈφη μου, Ελευθερία μου!\nΧωρίς εσένα θα είχα ξεραθεί, θα είχα στεγνώσει.\nΔώσε μου τον αέρα που σε ντύνει\nνα νιώσεις και εσύ\nτην ελευθερία μου!\nPrevious post Νύχτα αφιλόξενη για υποκλίσεις – του Βαγγέλη Αλεξόπουλου\nNext post Ραγιάδες – του Γιάννη Τζανετάκη


Πετρέλαιο Θέρμανσης – Unidomus\nΜε γνώμονα ότι πάντα σας προσφέρουμε το καλύτερο και τον πιο ωφέλιμο συνδυασμό ποσότητας και τιμής, η διοίκηση της Unidomus μετά από εκτενή έρευνα βρήκε για λογαριασμό σας την πιο συμφέρουσα και πρωτοποριακή λύση από όλες τις απόψεις για έναν ζεστό χειμώνα.\nΓια να καλύψουμε τις ανάγκες σας για πετρέλαιο θέρμανσης συνεργαστήκαμε με την κορυφαία ελληνική εταιρία καυσίμων ΕΛΙΝΟΙΛ Α.Ε. –Ελίν με συνεχή παρουσία 62 χρόνων στη διεθνή αγορά.\nΔιευκρινίζουμε πως η συνεργασία αυτή αφορά συνεργασία κατευθείαν με τα κεντρικά γραφεία της ‘Ελίν’ και όχι με μεσάζοντες – μεταπωλητές ή πρατηριούχους.\nΈτσι, γνωρίζοντας και κατανοώντας τα πραγματικά προβλήματα και την αγωνία του διαχειριστή- ιδιοκτητών- ενοικιαστών ενός κτιρίου για τη διαδικασία παραλαβής πετρελαίου θέρμανσης όλα αυτά τα χρόνια, απαντάμε ότι η Ελίν εγγυάται τη σωστή ποσότητα και ποιότητα με πρακτικούς τρόπους που μπορούν να αποδειχθούν ανά πάσα στιγμή. Και για να μη θεωρήσετε πως αυτό που σας γράφουμε αφορά μόνο σε μια διαφημιστική δήλωση χωρίς καμία ουσία, σας παραθέτουμε τους βασικούς λόγους για να εμπιστευτείτε την εταιρεία μας μέσα από την στρατηγική συνεργασία με την Ελίν :\nΓιατί η πορεία των σύγχρονων ιδιόκτητων βυτιοφόρων της παρακολουθείται ανά πάσα στιγμή με GPS.\nΓιατί κάθε αλλαγή στην ποσότητα που μεταφέρουν τα βυτιοφόρα καταγράφεται μέσω διαδικτύου.\nΓιατί οι οδηγοί είναι εκπαιδευμένοι στο να εφαρμόζουν με ευγένεια τις διαδικασίες ακριβούς παράδοσης.\nΓιατί ελεγκτές της κάνουν έκτακτους δειγματοληπτικούς ελέγχους για να ελέγξουν τί παραλάβατε.\nΓιατί εγγυάται για την ποιότητα μέσω των αναλύσεων του Εθνικού Μετσόβιου Πολυτεχνείου και τους 50.000 ελέγχους που έχει περάσει έως σήμερα.\nΓιατί διαθέτει κατ’ αποκλειστικότητα το πρωτοποριακό πετρέλαιο Thermo Crystal, που χάρη στη μοναδική φόρμουλα συνδυασμού αμινών, σας εξασφαλίζει καθαρό καυστήρα, προστατευμένο από επικαθίσεις, προστασία της δεξαμενής από διαβρώσεις, μειωμένα έξοδα συντήρησης, καλύτερη απόδοση του καυστήρα και μεγάλη οικονομία στην κατανάλωση.\nΟικονομικό παράδειγμα: Για ποιο λόγο η «χαμηλή» τιμή δεν είναι πάντα η πιο συμφέρουσα!\nΈστω ότι βρήκατε για 1000 λίτρα τη «χαμηλή» τιμή 0,920 σε έναν προμηθευτή καυσίμων που δε σας εγγυάται τα παραπάνω και στην ΕΛΙΝΟΙΛ την πραγματική τιμή των 0,950.\nΑν παραλάβετε για 920€ μόνο 960 λτρ νομίζοντας ότι έχετε παραλάβει 1000 λτρ- γιατί η διαφορά είναι τόσο μικρή που δεν μπορείτε να την ελέγξετε- θα έχετε πληρώσει πραγματικά το πετρέλαιο με τιμή μονάδος 0,95833 (920€: 960 λτρ) αντί για 0,920 που παραγγείλατε! Και αυτή η διαφορά συνεχώς θα ανεβαίνει όσο η ποσότητα που «παραλαμβάνετε» είναι άλλη από την παραγγελθείσα. Με το παράδειγμα αυτό η τιμή της Ελίν αποδεικνύεται πιο συμφέρουσα μιας και αντιστοιχεί σε 1000 λτρ και ευγενική παράδοση.\nΚαι τη φετινή χρονιά, η Unidomus σε συνεργασία με την Ελίν, θέλοντας να στηρίξει έμπρακτα τα νοικοκυριά, έχει ενταχθεί στα προγράμματα επιβράβευσης της Εθνικής Τράπεζας και της Eurobank.\nΜέσα από τη συνεργασία μαζί μας κερδίζετε ευέλικτους τρόπους πληρωμής :\nΕξασφαλίζετε 12 άτοκες δόσεις εξοφλώντας με την πιστωτική σας κάρτα. Η προσφορά ισχύει για όλες τις κάρτες VISA,MASTERCARD, καθώς και κάποιες συγκεκριμένες κάρτες DINERS & AMEX.\nΕξοφλώντας με κάρτες Eurobank, που συμμετέχουν στο πρόγραμμα Επιστροφή κερδίζετε 3% επιστροφή με την πιστωτική σας κάρτα ή 1% με τη χρεωστική σας κάρτα.\nΕξοφλώντας με κάρτες της Εθνικής Τράπεζας, που συμμετέχουν στο πρόγραμμα go4more, κερδίζετε 8 πόντους για κάθε 1€ αγορών σας με τη χρεωστική ή την πιστωτική κάρτα.\nΌλα τα βυτιοφόρα διαθέτουν ασύρματη συσκευή POS, ώστε να μπορεί να γίνεται άμεσα η πληρωμή της παραγγελίας σας.\nΑπό τις 15 Οκτωβρίου έως τις 30 Απριλίου μπορείτε να ενημερώνεστε για την καθημερινή αλλαγή της τιμής του λίτρου και να προγραμματίζετε τις παραγγελίες σας.\nΤο τηλεφωνικό κέντρο της Unidomus παραμένει πάντα διαθέσιμο να σας εξυπηρετήσει από Δευτέρα έως Παρασκευή 8 π.μ. – 6μ.μ. και το Σάββατο 10π.μ. – 2μ.μ..\n(Οι ώρες διανομής και παράδοσης είναι ανεξάρτητες από τις ώρες παραγγελιοληψίας.)\nΤιμώντας τη συνεργασία μας, παραμένουμε στη διάθεσή σας για οποιαδήποτε συμπληρωματική πληροφορία.\nΔΙΑΧΕΙΡΙΣΗ ΕΠΑΓΓΕΛΜΑΤΙΚΩΝ ΚΤΙΡΙΩΝ


Πολιτισμος | MediΑ Oasis | Σελίδα 3\nΜοναξιά αλλά και εσωτερική ισορροπία αποπνέει η ποίηση του Βασίλη Κουντζάκη που έκανε το πρώτο του βήμα στα γράμματα με τη συλλογή «Δίχως Όνομα» που κυκλοφορεί από τις εκδόσεις Εκάτη. Πόλη και νύχτα είναι ίσως οι λέξεις κλειδιά που χαρακτηρίζουν τη συλλογή ...\n24 Φεβρουαρίου 2016\t.\nΟ ηθοποιός Χάρισον Φορντ είχε κάποτε πει, ότι «όταν πεθάνει, δεν θα τον θυμούνται για τις ερμηνείες του, αλλά για τα εκατομμύρια εισιτήρια που έκοψε και τους τόνους ποπ-κορν που πούλησε το όνομά του». Στην περίπτωση του τραγικού θανάτου του ...\n«Ελπίζω να μου δώσετε άλλη μια ευκαιρία» ζητάει ο τραγουδιστής των Pantera Συγνώμη για το ναζιστικό χαιρετισμό και τo φασιστικό σύνθημα που φώναξε κατά τη διάρκεια συναυλίας (White Power «Λευκή Δύναμη») ζήτησε ο πρώην τραγουδιστής του διάσημου συγκροτήματος Pantera Phil ...\nτης Μαριάννας Τζιαντζή* Με αφορμή τη ματαίωση της παράστασης «Ισορροπία του Νας» στην Πειραματική Σκηνή του Εθνικού Θεάτρου «Είν’ ελεύθερος ο Τύπος / φτάνει μόνο να μη γράψεις» έλεγε ο Αλέξανδρος Σούτσος το 1831, αντιδρώντας στο τυποκτόνο ψήφισμα του Ιω. ...\n20 Ιανουαρίου 2016\t.\nΤα 100 αγαπημένα βιβλία του Μπόουι παρουσιάστηκαν τον Οκτώβριο του 2013, στο πλαίσιο μιας μεγάλης έκθεσης για τον διάσημο Βρετανό καλλιτέχνη, στο Οντάριο του Καναδά. Εκτός από φωτογραφίες, βίντεο, κουστούμια κ.λπ., η έκθεση περιλάμβανε πλούσιο υλικό από το αρχείο του ...\nΗ Μ.Ι.Α είναι μια διάσημη βρετανίδα ράπερ, πολυεπίπεδη καλλιτέχνις με πολλές επιτυχίες στο ενεργητικό της, fashion και political icon. Μόλις κυκλοφόρησε ένα ιδιαίτερα φορτισμένο πολιτικά τραγούδι με τίτλο Borders (σύνορα). Στο βίντεο βλέπουμε τη MIA να ενώνεται με πρόσφυγες καθώς ...\n23 Οκτωβρίου 2015\t.\nΗ Λέσχη θεωρίας και πολιτισμού Αναιρέσεις οργανώνει εκδήλωση για την παρουσίαση της τελευταίας ποιητικής συλλογής του Γιώργου Ζιόβα «Το τέλος της κρίσης», αυτό το Σάββατο 24 Οκτωβρίου και ώρα 19:30 (Ιπποκράτους 175 με Λασκάρεως). Όπως αναφέρει το δελτίο τύπου: Σε ...\nτης Μαριάννας Τζιαντζή* Ο ευρασιατικός αέρας μυρίζει μπαρούτι: αυτό είναι ένα πρώτο (και ομολογουμένως εύκολο) συμπέρασμα από την απονομή του Νόμπελ Λογοτεχνίας στη λευκορωσίδα Σβετλάνα Αλεξίεβιτς. Τουλάχιστον αυτό φανερώνουν οι πρόσφατες συνεντεύξεις της. Όπως έχει συμβεί στο παρελθόν, γεωπολιτικά και ...\n5 Οκτωβρίου 2015\t.\nΟι Social Waste, ο Κωσταντής Παπακωνσταντίνου και ο Dj Magnum μοιράζονται μαζί μας ένα αλληγορικό τραγούδι-σχόλιο αφιερωμένο σε όλους εκείνους που παλεύουν για να μη γίνει ποτέ αυτή η εξόρυξη στη Χαλκιδική! Το τραγούδι θα βρίσκεται στο επερχόμενο άλμπουμ τον ...


OI ΑΓΝΩΣΤΕΣ ΚΛΟΠΕΣ ΤΗΣ FULL SEASON – Κίνηση Πολιτών Κέντρου Αθήνας\nεπικράτησε και φέτος στην περιοχή λόγω της αυξημένης εγκληματικότητας. Σε μια περιήγηση στην πιο δυναμική από πλευράς τουριστικής κίνησης περιοχή της Αθήνας, οι απόψεις καταστηματαρχών, ξενοδόχων για το μεγάλο πρόβλημα της «μικροεγκληματικότητας του δρόμου» με θύματα κυρίως τουρίστες, αλλά και για την ανεπάρκεια της Αστυνομίας να προστατεύσει με ένα οργανωμένο και αποτελεσματικό σχέδιο αστυνόμευσης την τουριστική περιοχή, ταυτίζονται.\nΟ αυξημένος αριθμός αφίξεων τουριστών φέτος στην Αθήνα έφερε, σύμφωνα με την εικόνα που έχουν αρμόδιοι παράγοντες του τουρισμού, εντυπωσιακή άνοδο της εγκληματικότητας, η οποία εκτιμάται ότι θα ξεπεράσει ακόμα και το 40% σε σχέση με πέρυσι.\nΟι χρυσές δουλειές του καλοκαιριού\nΤα στατιστικά στοιχεία της ΕΛ.ΑΣ. – παρά τον σκοτεινό αριθμό, καθώς σε μεγάλο ποσοστό τα θύματα, όταν πρόκειται για κλοπές μικροποσών, αποφεύγουν τις καταγγελίες – συνηγορούν ως προς την έκταση του προβλήματος το οποίο αποτελεί πληγή για τον τουρισμό. Σύμφωνα με τα στοιχεία του αρμόδιου γραφείου εξυπηρέτησης επισκεπτών για το 2016, το κρίσιμο εξάμηνο από τον Απρίλιο μέχρι τον Σεπτέμβριο, στη full season, καταγγέλθηκαν 1.715 κλοπές, με κορύφωση τον Ιούλιο που έφθασαν τις 532. Επιπλέον το ίδιο χρονικό διάστημα έγιναν 2.615 δηλώσεις απώλειας αντικειμένων και εγγράφων, με κορύφωση πάλι τον Ιούλιο που έφθασαν τις 866.\nΠέρυσι ήταν η πρώτη χρονιά λειτουργίας του γραφείου εξυπηρέτησης επισκεπτών και πολλοί τουρίστες αγνοούσαν την ύπαρξή του. Φέτος, μετά την καμπάνια ενημέρωσης, αναμένεται ο αριθμός τουριστών που θα προσέλθουν στο γραφείο να είναι αυξημένος και όπως διαφαίνεται κατά πολύ αυξημένος και ο αριθμός των καταγγελιών για κλοπές..\nΣτη μνήμη παραγόντων του τουρισμού έχει χαραχθεί η «μαύρη» χρονιά του 2015, όταν ένα μεγάλο κύμα εγκληματικότητας «σάρωσε» τουριστικούς προορισμούς της Αθήνας και κάποιες ημέρες παρατηρήθηκε αύξηση που άγγιξε το ποσοστό 1.000% σε κλοπές και ληστείες μικροποσών.\nΤα κυκλώματα «έκαναν χρυσές δουλειές», ο τζίρος εκτοξεύτηκε ώστε, σύμφωνα με πληροφορίες, τα αρχηγικά στελέχη για να προλάβουν την αυξημένη κίνηση «νοίκιασαν» κλέφτες, πορτοφολάδες και τσιλιαδόρους κυρίως από τη δεξαμενή των παράτυπων μεταναστών για να τους κάνουν τις δουλειές.\nΟι τουρίστες που δέχθηκαν επιθέσεις αναγκάζονταν να ταλαιπωρούνται με τις ώρες σε αστυνομικά τμήματα όπως της Ομόνοιας, του Συντάγματος και της Ακροπόλεως, τα οποία απορροφούν και χειρίζονται την πιο σκοτεινή πλευρά της πρωτεύουσας. Για να καταγγείλουν μια κλοπή ή μια απώλεια, αναγκάζονταν να περιμένουν με τις ώρες και να έρχονται αντιμέτωποι με σκληρές εικόνες κατηγορουμένων για βαριά αδικήματα.\n«Η κατάσταση ήταν τραγική. Οι τουρίστες ήταν έξαλλοι και επιπλέον ήταν δύσκολο να εξυπηρετηθούν από ανθρώπους που δεν γνώριζαν τη γλώσσα τους» επισημαίνει ο πρόεδρος της Ενωσης Ξενοδόχων Αθήνας Αλέξανδρος Βασιλικός. «Εμείς στο θέμα της αστυνόμευσης για την αντιμετώπιση της εγκληματικότητας δεν μπορούμε να κάνουμε παρεμβάσεις. Μπορούμε όμως να παρέμβουμε στο ζήτημα της εξυπηρέτησης ώστε να μπορούν τουλάχιστον οι τουρίστες να κάνουν τις καταγγελίες τους κάτω από αξιοπρεπείς συνθήκες. Με δική μας πρωτοβουλία αποφασίσθηκε η λειτουργία του ειδικού αυτού τμήματος επί υπουργίας του κ. Πανούση». Η υπηρεσία εγκαινιάσθηκε από τον αναπληρωτή υπουργό Προστασίας του Πολίτη Νίκο Τόσκα.\nΤο Ξενοδοχειακό Επιμελητήριο Ελλάδος χρηματοδοτεί κάθε μήνα το ενοίκιο του κτιρίου και η Ενωση Ξενοδόχων Αθηνών – Αττικής έχει αναλάβει τη χρηματοδότηση του εξοπλισμού του μαζί με τα αναλώσιμα.\nΚέντρο υψηλής επικινδυνότητας\n«Εγκλωβισμένοι» στο επικίνδυνο και προβληματικό κέντρο της πρωτεύουσας, συνορεύοντας με ζώνες υψηλής επικινδυνότητας, όπως οι περιοχές της Ομόνοιας, βρίσκονται οι τουριστικοί προορισμοί της Αθήνας. Το γεγονός αυτό σε συνδυασμό με άλλους παράγοντες οξύνει και δυσχεραίνει την αντιμετώπιση του προβλήματος.\nΤο κέντρο της Αθήνας δεν ησυχάζει χειμώνα – καλοκαίρι. Στενά δρομάκια – παγίδες εγκληματικότητας για τους πεζούς. Ολόκληρες περιοχές γύρω από την Ομόνοια έχουν μετατραπεί εδώ και χρόνια σε γκέτο, με τα βίαια σκηνικά να διαδέχονται το ένα το άλλο. Πιάτσες διακίνησης ναρκωτικών, όπου βρίσκεται σε έξαρση κάθε μορφή παρανομίας, και δρόμοι επικίνδυνοι και απροσπέλαστοι ακόμα και την ημέρα συνθέτουν την κατάσταση.\nΗ διαφοροποίηση και η επικίνδυνη πρωτοτυπία, σε σχέση με άλλες ευρωπαϊκές πρωτεύουσες, που παρουσιάζει το κέντρο της Αθήνας με τις εμβόλιμες ζώνες επικινδυνότητας σε τουριστικούς προορισμούς και εμπορικούς δρόμους αποτελεί σημαντικό παράγοντα για την κατάσταση που διαμορφώνεται στο μέτωπο της εγκληματικότητας.\n«Για να είμαστε ρεαλιστές, όλες οι ευρωπαϊκές πρωτεύουσες έχουν προβληματικές περιοχές » τονίζει ένας ξενοδόχος. «Στην Αθήνα όμως βρίσκονται στην καρδιά της πρωτεύουσας. Σε άλλες χώρες, για να πάει ένας ανυποψίαστος τουρίστας σε περιοχή-γκέτο θα πρέπει να έχει χαθεί. Στη μεικτή ζώνη της Αθήνας, ένας δρόμος μπορεί να χωρίζει ένα προβληματικό σημείο από έναν τουριστικό προορισμό.\nΑυτό δυσχεραίνει την αστυνόμευση. Οι τουρίστες είναι πιο ευάλωτοι και πέφτουν ευκολότερα θύματα επειδή δεν είναι ενημερωμένοι για τα περίεργα και επικίνδυνα σημεία της πρωτεύουσας. Σημεία τα οποία είναι γνωστά στους κατοίκους τους και φροντίζουν να τα αποφύγουν».\nΟ ξενοδόχος φέρνει ως χαρακτηριστικό παράδειγμα το Πεδίον του Αρεως. Για έναν τουρίστα το πάρκο θα μπορούσε να είναι ένας ιδανικός προορισμός για τζόγκινγκ. Η κατάσταση όμως στο πάρκο, όπου ανθούν η εγκληματικότητα, η δράση των κυκλωμάτων διακίνησης ναρκωτικών και πορνείας, το καθιστά επικίνδυνο ».\nΧαρακτηριστική για τις παρενέργειες που προκαλούν οι εμβόλιμες ζώνες είναι η μαρτυρία του ιδιοκτήτη καταστήματος με τουριστικά είδη Στέλιου Μαυριδάκη. «Δυο πελάτισσές μου τουρίστριες είχαν κλείσει δωμάτιο σε καλό ξενοδοχείο στο κέντρο της Αθήνας. Ηταν ευχαριστημένες από τις παροχές και τη διαμονή, αλλά το βράδυ με όσα συνέβαιναν και τις εικόνες που έβλεπαν, όπως μου έλεγαν, φοβόντουσαν να επιστρέψουν».\nΟι δρόμοι της Πλάκας μεσημέρι του Ιουνίου έχουν πλημμυρίσει από τουρίστες. Χαλαροί στις διακοπές τους, προσπαθούν να αφήσουν τα προβλήματα στη χώρα τους, κάνουν βόλτες και χαζεύουν τις βιτρίνες. Στις τσέπες τους και στα σακίδιά τους έχουν συνήθως αρκετά μετρητά αφού βρίσκονται σε ξένη χώρα. Μαζί με τους τουρίστες, όμως, έρχονται τους μήνες της τουριστικής σεζόν και οι συμμορίες – κλίκες παρανόμων που εκμεταλλεύονται τον συνωστισμό και αδειάζουν με ταχύτητα τσέπες και σακίδια. Ομάδες με αρχηγούς επαγγελματίες, οι οποίοι κατευθύνουν τα μέλη τους, κλέφτες και πορτοφολάδες, τη στήνουν στα στενά και την κατάλληλη στιγμή χτυπούν αθόρυβα τον στόχο τους. Τσάντες και πορτοφόλια με ταχυδακτυλουργικό τρόπο και ταχύτητα αλλάζουν χέρια, περνούν από τον έναν στον άλλον. Και αυτό δεν γίνεται τυχαία, γιατί σε περίπτωση που εντοπισθεί και συλληφθεί ένας πορτοφολάς δεν θα βρεθεί τίποτα πάνω του ώστε να στοιχειοθετηθεί κατηγορία εις βάρος του.\nΤο πρόβλημα για τους τουρίστες ξεκινά από την ώρα που φθάνουν στην Αθήνα. Από το μετρό, τον ηλεκτρικό, τα λεωφορεία όπου δρουν επιτήδειοι πορτοφολάδες. Παγίδες αποτελούν και τα σημεία αφίξεων λεωφορείων αλλά και οι τουριστικοί προορισμοί, όπως οι αρχαιολογικοί χώροι, ο λόφος του Φιλοπάππου, τα δρομάκια και τα στενά της Πλάκας και της περιοχής του Μοναστηρακίου.\n«Οι εξειδικευμένοι στις κλοπές δράστες εμφανίζονται καλοντυμένοι σαν τουρίστες και δύσκολα τους ξεχωρίζεις. Ακολουθούν τουρίστες και τους κλέβουν ακόμα και μέσα σε καταστήματα. Εμεις κάνουμε ό,τι μπορούμε να ενημερώσουμε τους τουρίστες και τους τσεκάρουμε στον χάρτη, τα SOS σημεία που πρέπει να προσέχουν ή να αποφεύγουν» προσθέτει κάποιος καταστηματάρχης.\nΤα σχέδια αστυνόμευσης που εξαγγέλθηκαν για φέτος δεν φαίνεται ότι απέδωσαν, ώστε τουλάχιστον να ανακόψουν το κύμα της εγκληματικότητας και να προστατεύσουν τις τουριστικές περιοχές.\nΟι αστυνομικοί με τα ποδήλατα που επιστρατεύθηκαν για τον Ιερό Βράχο της Ακρόπολης, στα δρομάκια και στους πεζόδρομους είναι καλοί για επικοινωνιακή πολιτική, να δίνουν πληροφορίες ή να βγάζουν selfies με τουρίστες, δεν μπορούν όμως να σηκώσουν το βάρος της αστυνόμευσης.\nΟπως επισημαίνουν καταστηματάρχες, είναι επιτακτική ανάγκη να ληφθούν δραστικά μέτρα με ουσιαστική πρόληψη και συστηματική αποτρεπτική αστυνόμευση με συνεχή ένστολη παρουσία στις τουριστικές περιοχές. Αλλωστε η χρονική διάρκεια της αιχμής της τουριστικής σεζόν στην Αθήνα – κυρίως Ιούνιο και Ιούλιο και στη συνέχεια τον Σεπτέμβριο – είναι συγκεκριμένη και περιορισμένη και με την ενίσχυση της αστυνόμευσης θα μπορούσε να βελτιωθεί η κατάσταση.\n03/09/2017 kipoka\tΑθήνα,ΕΛ.ΑΣ.,Εγκληματικότητα


Το Apple Watch έβαλε σε μπελάδες οδηγό στον Καναδά -Της «έριξαν» πρόστιμο 310 δολαρίων\nΟδήγηση και smartwatch δεν πάνε μαζί. Αυτό αποφάσισε δικαστής στον Καναδά, που έκρινε ένοχη μία φοιτήτρια για παράβαση του κώδικα οδικής κυκλοφορίας.\nΗ Βικτόρια Αμπροουζ θα πληρώσει πρόστιμο 310 δολαρίων, επειδή κοίταξε το Apple Watch της ενώ ήταν σταματημένη σε φανάρι με το όχημά της, στο Οντάριο.\nΣτο δικαστήριο, η φοιτήτρια ισχυρίστηκε ότι κοίταξε το ρολόι για να δει τι ώρα είναι. Ομως, δεν έπεισε το δικαστή, ο οποίος απάντησε ότι τα smartwatch αποσπούν την προσοχή σαν ένα κινητό που είναι κολλημένο στον καρπό κάποιου.\nΗ Αμπροουζ πήρε κλήση τον Απρίλιο, όταν ένας αστυνομικός στο University of Guelph την είδε να είναι σταματημένη σε φανάρι, στον χώρο του πανεπιστημίου και να μην ξεκινά μόλις άναψε πράσινο, επειδή η προσοχή της ήταν στραμμένη στο ρολόι.\nΑπό την πλευρά της, εκείνη υποστήριξε ότι φάνηκε πως δεν πρόσεχε τον δρόμο επειδή το Apple Watch απαιτεί δύο αγγίγματα για να εμφανιστεί η ώρα. «Το να ελέγξει κανείς την ώρα απαιτεί κανονικά μια στιγμή. Ακόμη κι αν πρέπει να αγγίξει κάποιος το ρολόι για να ενεργοποιηθεί», είπε όμως ο δικαστής.


Τα 12 αδέρφια που εγίνονταν πουλιά: Λαϊκό παραμύθι - press4dogs.com\nHome > Πρώτη σελίδα > Τα 12 αδέρφια που εγίνονταν πουλιά: Λαϊκό παραμύθι\nΤα 12 αδέρφια που εγίνονταν πουλιά: Λαϊκό παραμύθι\nΜια φορά κι έναν καιρό ήταν ένας βασιλιάς κι είχε δεκατρία παιδιά: δώδεκα αγόρια κι ένα κοριτσάκι. Πέθανε η βασίλισσα κι ο βασιλιάς ξαναπαντρεύτηκε. Πήρε μια κακιά γυναίκα, που δεν τ’ αγαπούσε καθόλου τα παιδιά, κι ήταν και μάγισσα.\nΤότε η κακιά μητριά, που εχθρευόταν τα παιδιά, άλειψε την κόρη με πίσσα και την έδιωξε απ’ το παλάτι.\nΗ βασιλοπούλα περπατούσε περπατούσε κι ηύρε ένα ποταμάκι με κρουσταλλένιο νερό. Νίφτηκε εκεί, βγήκαν οι πίσσες και γίνηκε πιο όμορφη απ’ ό,τι ήταν πριν. Ξαναπήρε το δρόμο η καημένη και περπατούσε μέρα νύχτα.\nΚαμιά φορά βρίσκει ένα γέρο, που βοσκούσε τ’ αρνιά του και του λέει:\n– Μπάρμπα, καλέ μου γέροντα, δε με παίρνεις μαζί σου για ένα κομμάτι ψωμί; Eίμαι μόνη στον κόσμο κι ορφανή.\n– Μετά χαράς, κόρη μου, σε παίρνω. Ό,τι τρώγω εγώ θα τρως κι εσύ.\nΚι έτσι η βασιλοπούλα ζούσε μέσα στου γέροντα το καλύβι.\n– Εδώ κοντά, κόρη μου, κάθε βράδυ γίνεται ένα παράξενο πράμα, κοντά στο ποτάμι. Δώδεκα πουλιά κατεβαίνουν στη γη και μόλις πατήσουν το ποδάρι τους στο χώμα, γίνονται άνθρωποι –ω Θεέ μου, τα θαυμαστά σου!\nΗ κοπέλα, μόλις τ’ άκουσε, ταράχθηκε κι είπε με το νου της: «Τα δώδεκα πουλιά χωρίς άλλο θα είναι τ’ αδέρφια μου και θα τα μάγεψε, φαίνεται, η μάγισσα, η διαβόλισσα».\n– Μπάρμπα, θα έρθω μαζί σου το βράδυ, για να ιδώ τα δώδεκα πουλιά.\nΜόλις επάτησαν στη γη, αμέσως έγιναν άνθρωποι… Ήταν τ’ αδέρφια της βασιλοπούλας.\nΑυτή αμέσως τα εγνώρισε. Και τ’ αδέρφια της την εγνώρισαν. Αγκαλιάστηκαν, φιλήθηκαν κι έκλαψαν πολύ. Δεν ήθελαν όμως να την αφήσουν σ’ αυτό το μέρος και την πήραν και πήγαν σ’ ένα παλιό μεγάλο σπίτι. Εκεί έμειναν όλη τη νύχτα και το πρωί ξαναγίνηκαν πουλιά και πέταξαν στον ουρανό.\nΜια μέρα η κοπέλα βγήκε να μαζέψει χόρτα, να τα μαγειρέψει και να φάει το βράδυ με τ’ αδέρφια της, γιατί τ’ αδέρφια της, κάθε βράδυ πήγαιναν σ’ αυτό το παλιό σπίτι και κάθονταν όλη τη νύχτα με την αδερφή τους.\n– Iχ, ανθρώπου ψυχή δε φαίνεται. Κανείς δε λέει να με θυμηθεί.\n– Τι θέλεις, θεια; Βγήκες για χόρτα; Δώσ’ μου το καλάθι σου να το γεμίσω τρυφερά χόρτα.\n– Κακομοίρα μου, κακομοίρα μου! Τι έχεις να τραβήξεις! Αλλά μη φοβάσαι, γιατί πέρα θε να βγεις.\nΗ κοπέλα παραξενεύτηκε, άμα άκουσε αυτά τα λόγια.\n– Μην παραξενεύεσαι, καλή μου βασιλοπούλα, γιατί τα μέσα της καρδούλας σου όλα τα ξέρω, όλα. Ξέρω τα μάγια που ’κανε η μητριά στ’ αδέρφια σου. Για να ξαναγίνουν άνθρωποι, να κάνεις αυτά που θα σου πω: Θα βγαίνεις όξω πολύ αυγή με το φεγγάρι, θα μαζεύεις αγριόχορτα και με αυτά θα πλέξεις δώδεκα φορεσιές, χωρίς όμως να μιλάς. Θα σου μιλούν, αλλά συ δε θ’ απαντάς. Κι άμα τις τελειώσεις, θα τις ρίξεις πάνω στα πουλιά και αυτά μονομιάς θα γίνουν άνθρωποι. Έτσι να κάνεις.\nΜια μέρα λοιπόν –άμα είναι η τύχη καλή, πού σε πάει και πού σε φέρνει!– βγήκε ένα βασιλόπουλο να κυνηγήσει. Κει λοιπόν που προχωρούσε με το σκύλο του, έφτασε στο παλιό το σπίτι. Ο σκύλος μπήκε μέσα στο σπίτι και ξαναβγήκε και κουνούσε την ουρά του και γαύγιζε και ξαναμπήκε μέσα.\nΤο βασιλόπουλο παραξενεύτηκε. Σου λέει, κάτι τρέχει, για να μπαίνει και να βγαίνει ο σκύλος από το σπίτι. Πάει μέσα και βλέπει μια πανέμορφη κοπέλα να πλέκει τ’ αγριόχορτα. Της μιλάει κι αυτή τσιμουδιά.\nΤο βασιλόπουλο νόμισε πως ήταν παθιασμένη και δεν μπορούσε να μιλήσει. Φωνάζει τους ανθρώπους που είχε συνοδεία και διατάζει να τη βάλουν πάνω στ’ άλογο και να την πάνε στο παλάτι.\nΈτσι κι έγινε. Την πήγαν στο παλάτι.\nΤο βασιλόπουλο την άλλη μέρα πήγε στον πατέρα του και του είπε:\n– Πατέρα, εγώ αγάπησα μια κοπέλα· είναι βουβή, δε μιλάει, αλλά εγώ την αγάπησα και θα την κάνω γυναίκα μου.\nΟ βασιλιάς τού είπε:\n– Αφού την αγάπησες, χίλια μετά χαράς, να την πάρεις.\nΤην έβαλαν λοιπόν την κοπέλα μέσα σε μια κάμαρα μ’ ένα σωρό υπηρέτριες να την υπηρετούν, αλλά αυτή όλο έπλεκε και καθόλου δεν σταματούσε. Άμα τέλειωσε όμως τις έντεκα φορεσιές, τελείωσε και το χόρτο. Τότε αυτή βγήκε αυγή-αυγή όξω στην αυλή του παλατιού κι έκοψε χόρτα και άρχισε πάλι να πλέκει.\nΟι άνθρωποι του βασιλιά την είδαν τη νύχτα που βγήκεν όξω κι έκοβε χορτάρια και πάνε στον βασιλιά και του λένε:\n– Βασιλιά μας πολύχρονε, αυτή η κοπέλα, που θέλει το βασιλόπουλο να πάρει γυναίκα, είναι μάγισσα κι όλους εδώ θα σας μαγέψει· βγαίνει όξω τη νύχτα με το φεγγάρι και κόβει χορτάρια. Να φυλαχτείτε, πολυχρονεμένε βασιλιά, μη σας κάνει κανένα κακό.\nΚι είπε ο βασιλιάς:\n– Θα παραφυλάξω και θα ιδώ.\nΠράγματι τη νύχτα παραφύλαξε. Η κοπέλα –έλα ντε αναποδιά!– άμα κόντευε να τελειώσει και την τελευταία φορεσιά, τελείωσε το χορτάρι· βγήκεν όξω πάλι να κόψει χορτάρι, την είδε ο βασιλιάς που παραφύλαγε και αμέσως, χωρίς να χάσει καιρό, διατάζει να τη ρίξουν στη φυλακή κι ύστερα σκόπευε να τη σκοτώσει σα μάγισσα.\nΑυτήν τίποτε δεν την ένοιαζε. Όλο έπλεκε και μες στη φυλακή ακόμα.\nΈφτασεν η μέρα που θα την σκότωναν, θα την έκαιγαν ζωντανή!\nΤα πουλιά, τ’ αδέρφια της, τα έμαθαν τα γινόμενα κι επήγαν στο παράθυρο της φυλακής κι έκλαιγαν κι έκραζαν απελπισμένα.\nΣε μια στιγμή όμως, που αυτή τελείωσε και την τελευταία φορεσιά, τις πετάει όλες από το παράθυρο της φυλακής πάνω στο καθένα πουλί και μονομιάς αυτά γίνηκαν άνθρωποι.\nΤότε αυτή που δεν μιλούσε, εμίλησε και ζήτησε να την παν στο βασιλιά.\nΤην πήγαν λοιπόν και τα είπεν όλα, ένα προς ένα. Όλοι έκλαψαν απ’ τα μαρτύρια που τράβηξεν η όμορφη βασιλοπούλα. Επήραν στο παλάτι και τα δώδεκα αδέρφια κι ήταν όλοι χαρά, προπάντων το βασιλόπουλο, κι ετοίμαζαν το γάμο.\nΟ βασιλιάς προσκάλεσε στο γάμο όλους τους βασιλιάδες, προσκάλεσε και τον πατέρα της βασιλοπούλας, που εγύρισε στο μεταξύ απ’ τον πόλεμο κι ήταν καταθλιμμένος, που έχασε τα δεκατρία παιδιά του. Η μάγισσα η γυναίκα του, άμα εγύρισε απ’ τον πόλεμο, του είχε πει πως τα παιδιά τα ηύρε μια αρρώστια και πέθαναν όλα.\nΟ βασιλιάς έστειλε μήνυμα στον άλλον βασιλιά, που επάντρευε τον γιο του, και του είπε:\n– Εγώ δε θά ’ρθω στο γάμο. Τι να κάμω νά ’ρθω, αφού έχασα και τα δεκατρία τα παιδιά μου. Μόνο να πεθάνω παρακαλώ.\nΑλλά τον καλούσαν και τον ξανακαλούσαν, τον ζάλισε κι η κακιά η γυναίκα του που ήθελε σιργιάνια: άιντε να πάμε, άιντε να πάμε, και ξεκίνησαν και πήγαν.\nΈγινεν ο γάμος με όλα τα μεγαλεία.\nΗ μητριά, μόλις είδε τη βασιλοπούλα με τα δώδεκα τ’ αδέρφια της, αμέσως τ’ αναγνώρισε και γι’ αυτό ήθελε να φύγει, αλλά η βασιλοπούλα δεν την άφησε, και λέει:\n– Κανείς δε θα φύγει, προτού κεραστεί και μας πει την ιστορία του.\nΚεράστηκαν τα δώδεκα τ’ αδέρφια και είπαν την ιστορία τους. Ο πατέρας τους, μόλις τ’ άκουσε, αμέσως αναγνώρισε τα παιδιά του!\nΉρθε κι η σειρά της μητριάς να πει την ιστορία της, αλλά αυτή πού ν’ ανοίξει το στόμα της! Τι να πει!\nΟ άντρας της τότε διάταξε να την πιάσουν και να την πετάξουν όξω από το παλάτι. Κι όλοι οι βασιλιάδες που είχαν μαζευτεί, είπαν να την κάψουν ζωντανή κι έτσι έγινε. Την έκαψαν και της βγήκαν ξινά τα μάγια της.\nΗ βασιλοπούλα έζησε μες στα παλάτια με τον άντρα της και τ’ αδέρφια της. Κι έτσι έζησαν αυτοί καλά κι εμείς καλύτερα.\nItem Reviewed: Τα 12 αδέρφια που εγίνονταν πουλιά: Λαϊκό παραμύθι Rating: 5 Reviewed By: dognet\n11 ΦΟΡΕΣ ΠΙΣΩ ΣΤΟ ΚΑΤΑΦΥΓΙΟ! Γιατί ένας σκύλος δυσ...\nTι καλό προσφέρει η άνοιξη στο σκύλο;...\nΟι γάτες αγαπούν το γλυκό;


Κωδικός Περιοχής 55 / +5555 / 005555 / 0115555, Βραζιλία\nΚωδικός Περιοχής 55 (+5555 / 005555 / 0115555)\nΚωδικός Περιοχής: 55 (+55 55)\nΤο πρόθεμα 55 είναι ο κωδικός περιοχής για το Santa Maria, Uruguaiana, Cruz Alta. Για τον πλασματικό αριθμό τηλεφώνου 5308624 και τον κωδικό περιοχής 55 ο αριθμός που θα καλέσετε είναι ο 55 5308624. Και το Santa Maria, Uruguaiana, Cruz Alta βρίσκεται στη Βραζιλία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 5308624, τον κωδικό περιοχής 55 (Santa Maria, Uruguaiana, Cruz Alta) και τον Κωδικός κλήσης χώρας 0055 ο αριθμός που θα καλέσετε είναι ο 0055 55 5308624. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 55- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +55 (0055) ή κωδικός περιοχής 55 (Santa Maria, Uruguaiana, Cruz Alta).\nΑν βρίσκεστε εκτός της Βραζιλία και θέλετε να καλέσετε ένα άτομο στο Santa Maria, Uruguaiana, Cruz Alta, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Βραζιλία είναι το +55 (0055), οπότε αν βρίσκεστε στην Ελλάδα και θέλετε να καλέσετε ένα άτομο στο Santa Maria, Uruguaiana, Cruz Alta, θα πρέπει να προσθέσετε στον αριθμό τηλεφώνου του εν λόγω ατόμου το +55 55 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 5308624, τον κωδικό περιοχής 55 (Santa Maria, Uruguaiana, Cruz Alta) και τον Κωδικός κλήσης χώρας 0055 ο αριθμός που θα καλέσετε είναι ο 0055 55 5308624.


Κατανόηση φαινομένου οπτικής ψευδαίσθησης\nΓνωριμία με το φαινόμενο της μίξης των χρωμάτων\n1 καπάκι από πλαστικό μπουκάλι\nΗ σβούρα είναι ένα παραδοσιακό παιχνίδι.\nΚαθώς περιστρέφεται με μεγάλη ταχύτητα μπορεί να ισορροπεί στη λεπτή της άκρη για αρκετή ώρα.\nΤα παιδιά ξεκινούν δημιουργώντας τις δικές τους σβούρες με παλιά CD, βόλους και καπάκια και παρατηρούν πως ισορροπεί καθώς περιστρέφεται.\nΤα παιδιά συζητούν για τα χρώματα. Το κόκκινο, το κίτρινο και το μπλε αποτελούν τα πρωτεύοντα χρώματα, τα οποία δεν μπορούν να δημιουργηθούν με αναμείξεις άλλων χρωμάτων. Αντίθετα όλα τα υπόλοιπα χρώματα δημιουργούνται από τη μίξη των τριών πρωτευόντων χρωμάτων.\nΤα παιδιά ανακαλύπτουν ότι αν αναμείξουν το μπλε και το κίτρινο δημιουργούν το πράσινο χρώμα, το οποίο ανήκει στην κατηγορία των δευτερευόντων χρωμάτων. Αντίστοιχα με το κόκκινο και το κίτρινο δημιουργούν το πορτοκαλί , ενώ ανακατεύοντας το μπλε με το κόκκινο δημιουργούν το μωβ χρώμα. Στη συνέχεια μαθαίνουν πως αν προσθέσουν λίγο λευκό σε οποιοδήποτε άλλο χρώμα τότε δημιουργούν μία πιο ανοιχτή απόχρωση.\nΤο κάθε παιδί προσθέτει δύο χρώματα στην κάθε σβούρα, όπως δείχνουν οι φωτογραφίες. Αφού στεγνώσουν καλά πειραματίζονται με την περιστροφή της. Καθώς η σβούρα περιστρέφεται δίνεται η ψευδαίσθηση ότι χρώματα ανακατεύονται. Έτσι π.χ. η σβούρα με το κόκκινο και μπλε χρώμα, όταν περιστρέφεται, φαίνεται σαν μωβ. Αλλάζουν όμως πράγματι τα χρώματα; Τι μπορεί να συμβαίνει; Τα παιδιά καλούνται να διατυπώσουν τις υποθέσεις και τις παρατηρήσεις τους αναπτύσσοντας συλλογισμούς που εξηγούν αυτό που βλέπουν. Στόχος είναι τα παιδιά να καταφέρουν να συσχετίσουν το φαινόμενο της περιστροφής με την οπτική ψευδαίσθηση (ότι δηλαδή τα χρώματα φαίνεται να αλλάζουν, αλλά στην πραγματικότητα παραμένουν ίδια) κατανοώντας ότι κάποιες φορές οι αισθήσεις μας μπορούν να μας εξαπατούν. Η κατανόηση αυτή μπορεί να συμβάλλει σημαντικά στην επιστημολογική εκλέπτυνση των παιδιών, διεγείροντας την περιέργειά τους για τον κόσμο που τα περιβάλλει.


Σεισμός ΤΩΡΑ: 3.5 ρίχτερ το πρωί νοτιοδυτικά του Φισκάρδου - ΕΚΚΛΗΣΙΑ ONLINE\nΑρχική » ΝΕΑ » Σεισμός ΤΩΡΑ: 3.5 ρίχτερ το πρωί νοτιοδυτικά του Φισκάρδου\nΣεισμός το πρωί στο Φισκάρδο.\nΤο εστιακό του βάθος υπολογίζεται στα 5 χιλιόμετρα.\nΣύμφωνα με το Γεωδυναμικό Ινστιτούτο του Εθνικού Αστεροσκοπείου Αθηνών, το επίκεντρο του σεισμού εντοπίζεται 10 χλμ. νοτιοδυτικά του Φισκάρδου.\n2. Σκύψε, καλύψου κάτω από ένα γερό έπιπλο (τραπέζι, γραφείο, θρανίο) και κράτησε με το χέρια σου το πόδι του.\n1. Απομακρύνσου τώρα από τις προσόψεις των κτιρίων, στύλους με ηλεκτροφόρα καλώδια ή άλλα επικίνδυνα σημεία (όσο αυτό είναι δυνατόν) και προφυλάξου κατάλληλα.\nΥποδοχή εικόνας του Αγίου Αθανασίου στο ΜουρίκιΠαπα-Λευτέρης: Καταρρέει ο μύθος ότι καταστρέφονται οι αρχαιότητες στον χώρο της Ευαγγελίστριας Ναυπλίου\nΑνοίγουν τις πόρτες τους τα ξενοδοχεία- Κοινωνικός τουρισμός ΟΑΕΔ


Σε ποιες ασθένειες είναι θεραπευτικά τα ένζυμα - Emedi.gr - Πρόληψη Υγείας\nΑρχικήΧωρίς κατηγορίαΣε ποιες ασθένειες είναι θεραπευτικά τα ένζυμα\nΤα συστηματικά ένζυμα είναι κατάλληλα για την απόκριση του ανοσοποιητικού συστήματος και για την ανακούφιση της φλεγμονής.\nΗ φλεγμονή αποτελεί την αιτία πολλών σοβαρών και χρόνιων ασθενειών.\nΤα συστηματικά ένζυμα μειώνουν τους φλεγμονώδεις δείκτες, ανακουφίζουν από τον πόνο και το οίδημα, αποβάλλουν τις τοξίνες, τα απόβλητα και το ινώδες του αίματος από την κυκλοφορία του αίματος.\nΤα ένζυμα βελτιώνουν την ποιότητα ζωής, μειώνουν τον χρόνο αποκατάστασης και είναι απαραίτητα για την πρόληψη ασθενειών.\nΤι είναι η ενζυμοθεραπεία\nΗ θεραπεία αντικατάστασης ενζύμων είναι μια ιατρική θεραπεία που αντικαθιστά ένα ένζυμο που είναι ανεπαρκές ή απουσιάζει από το σώμα. Συνήθως, αυτό επιτυγχάνεται δίνοντας στον ασθενή ενδοφλέβια (IV) έγχυση διαλύματος που περιέχει το ένζυμο.\nΗ αντικατάσταση είναι επί του παρόντος διαθέσιμη για ορισμένες ασθένειες των λυσοσωμάτων: ασθένεια Gaucher, ασθένεια Fabry, MPS-Βλεννοπολυσακχαρίδωση I, MPS-Βλεννοπολυσακχαρίδωση II (σύνδρομο Hunter), MPS-Βλεννοπολυσακχαρίδωση VI και ασθένεια Pompe-ασθένεια αποθήκευσης γλυκογόνου τύπου II. Η θεραπεία αντικατάστασης ενζύμων δεν διορθώνει το υποκείμενο γενετικό ελάττωμα, αλλά αυξάνει τη συγκέντρωση του ενζύμου που λείπει στον ασθενή και χρησιμοποιείται και για τη θεραπεία ασθενών με σοβαρή συνδυασμένη ανοσοανεπάρκεια που προέρχεται από ανεπάρκεια της δεαμινάσης της αδενοσίνης.\nΕπίσης, η θεραπεία αντικατάστασης ενζύμων χρησιμοποιείται για ασθενείς με ανεπάρκεια ενζύμων ή πρωτεϊνών, ως γονιδιακή θεραπεία και στη μεταμόσχευση βλαστικών κυττάρων από μυελό οστών.\nΤι είναι τα λυσοσώματα\nΤα λυσοσώματα είναι κυτταρικά οργανίδια που είναι υπεύθυνα για τον μεταβολισμό πολλών διαφορετικών μακρομορίων και πρωτεϊνών. Χρησιμοποιούν ένζυμα για τη διάσπαση μακρομορίων. Υπάρχουν 50 λυσοσωμιακές ασθένειες. Οι διαταραχές αυτές οφείλονται σε γενετικές μεταλλάξεις που εμποδίζουν την παραγωγή ορισμένων ενζύμων που χρησιμοποιούνται στα λυσοσώματα. Το ένζυμο που λείπει συχνά οδηγεί σε συσσώρευση του υποστρώματος μέσα στο σώμα. Αυτό μπορεί να οδηγήσει σε μια ποικιλία συμπτωμάτων, πολλά από τα οποία είναι σοβαρά και μπορούν να επηρεάσουν τον σκελετό, τον εγκέφαλο, το δέρμα, την καρδιά και το κεντρικό νευρικό σύστημα. Η αύξηση της συγκέντρωσης του ενζύμου που λείπει μέσα στο σώμα έχει αποδειχθεί ότι βελτιώνει τις φυσιολογικές κυτταρικές μεταβολικές διαδικασίες του σώματος και μειώνει τη συγκέντρωση του υποστρώματος στο σώμα.\nΗ θεραπεία αντικατάστασης ενζύμων είναι επιτυχής και στη θεραπεία σοβαρής συνδυασμένης ανοσοανεπάρκειας που προκαλείται από ανεπάρκεια δεαμινάσης της αδενοσίνης, που είναι μια θανατηφόρα παιδική ασθένεια που απαιτεί πρώιμη ιατρική παρέμβαση. Όταν το ένζυμο δεαμινάση της αδενοσίνης είναι ανεπαρκές στο σώμα, το αποτέλεσμα είναι η τοξική συσσώρευση μεταβολιτών που επηρεάζουν την ανάπτυξη και λειτουργία των λεμφοκυττάρων. Πολλά παιδιά με ανεπάρκεια δεαμινάσης της αδενοσίνης υποβάλλονται σε θεραπεία με το ένζυμο δεαμινάσης αδενοσίνης αδενοσίνης συζευγμένο με πολυαιθυλενική γλυκόλη και ζουν πολύ περισσότερο.\nΑσθένειες αποθήκευσης λυσοσωμάτων και αντίστοιχες ενζυμικές θεραπείες.\nΜέθοδος χορήγησης και δόση\nΝόσος Fabry Agalsidase beta IV-ενδοφλέβια\nΗλικία 16–61: 1 mg/kg κάθε 2 εβδομάδες\nΝόσος Fabry Agalsidase alfa IV-ενδοφλέβια\nΕνήλικες άνδρες: 0.2 mg/kg κάθε 2 εβδομάδες\nΝόσος Gaucher Imiglucerase IV–ενδοφλέβια\nΗλικία 12–69: 15–60 U/kg κάθε 2 εβδομάδες\nΝόσος Gaucher Taliglucerase alfa IV-ενδοφλέβια\nΗλικία 19–74: 11–73 U/kg κάθε 2 εβδομάδες\nΝόσος Gaucher Velaglucerase alfa\nΗλικία 4–62: 15–60 U/kg κάθε 2 εβδομάδες\nΝόσος Gaucher τύπου I Alglucerase IV-ενδοφλέβια\nΗλικία 7–42: 2.5 U/kg 3 φορές την εβδομάδα 60 U/kg 1 φορά την εβδομάδα έως κάθε 4 εβδομάδες\nΑνεπάρκεια λιπάσης λυσσοσωμάτων (Wolman disease/CESD) Sebelipase alpha IV-ενδοφλέβια\nΗλικία 1–6 months: 1 mg/kg κάθε 2 εβδομάδες\nΗλικία 4–58: 1–3 mg/kg κάθε εβδομάδα\nMPS I Laronidase IV–ενδοφλέβια\nΗλικία 6–43: 100 U/kg κάθε εβδομάδα\nMPS II Idursulfase IV-ενδοφλέβια\nΗλικία 5–31: 0.5 mg/kg κάθε εβδομάδα\nMPS IVA Elosulfase alpha IV-ενδοφλέβια\nΗλικία 5–57: 2 mg/kg κάθε εβδομάδα\nMPS VI Galsulfase IV–ενδοφλέβια\nΗλικία 5–29: 1 mg/kg κάθε εβδομάδα\nΝόσος Pompe Alglucosidase alpha (160L bioreactor) IV–ενδοφλέβια\nΗλικία 1–3.5: 20 mg/kg κάθε 2 εβδομάδες\nΝόσος Pompe Alglucosidase alpha (4000L bioreactor) IV–ενδοφλέβια\nΗλικία 10–70: 20 mg/kg κάθε 2 εβδομάδες\nΣτη θεραπεία μείωσης υποστρώματος ή ενζυμοθεραπεία οι συσσωρευμένες ενώσεις αναστέλλονται από το σχηματισμό στο σώμα ενός ασθενούς που πάσχει από μια ασθένεια αποθήκευσης λυσοσωμάτων. Η θεραπεία μείωσης υποστρώματος χρησιμοποιεί ένα μικρό μόριο για να αναστείλει τη βιοσύνθεση αυτών των ενώσεων και τα ένζυμα έτσι μπορούν να λαμβάνονται και από το στόμα.\nΗ γονιδιακή θεραπεία στοχεύει να αντικαταστήσει την έλλειψη μιας πρωτεΐνης στο σώμα μέσω της χρήσης, συνήθως, ιικών φορέων. Στη γονιδιακή θεραπεία, ένα γονίδιο που κωδικοποιεί μια συγκεκριμένη πρωτεΐνη εισάγεται σε ένα φορέα. Ο φορέας που περιέχει το θεραπευτικό γονίδιο στη συνέχεια εγχέεται στον ασθενή. Μόλις εισέλθει στο σώμα ο φορέας εισάγει το θεραπευτικό γονίδιο σε κύτταρα ξενιστές και η πρωτεΐνη που κωδικοποιείται από το νεοεισαγμένο γονίδιο παράγεται στη συνέχεια από τα ίδια τα κύτταρα του σώματος. Αυτός ο τύπος θεραπείας μπορεί να διορθώσει την έλλειψη πρωτεΐνης / ενζύμου σε ασθενείς με ασθένειες λυσοσωμικής αποθήκευσης.\nΗ μεταμόσχευση αιματοποιητικών στελεχιαίων κυττάρων είναι μια άλλη θεραπεία για τις ασθένειες της αποθήκευσης λυσοσωμάτων και τα κύτταρα προέρχονται από τον μυελό των οστών. Αυτά τα κύτταρα έχουν την ικανότητα να ωριμάζουν σε πολλούς τύπους κυττάρων του αίματος, όπως τα ερυθρά αιμοσφαίρια, τα αιμοπετάλια και τα λευκά αιμοσφαίρια. Οι ασθενείς που υποφέρουν από ελλείψεις ενζύμων υποβάλλονται συχνά σε μεταμοσχεύσεις αιμοποιητικών βλαστοκυττάρων, οι οποίες χορηγούνται με ένεση από έναν υγιή δότη. Αυτή η θεραπεία εισάγει αιμοποιητικά βλαστικά κύτταρα που παράγουν τα ελλειμματικά ένζυμα, αφού έχουν φυσιολογική μεταβολική λειτουργία. Αυτή η θεραπεία χρησιμοποιείται συχνά για τη θεραπεία του κεντρικού νευρικού συστήματος των ασθενών με ορισμένες ασθένειες της αποθήκευσης λυσοσωμάτων.\nΗ θεραπεία με ένζυμα είναι η χρήση ενζύμων για την αντιμετώπιση ελλείψεων και άλλων ασθενειών στο σώμα. Ένα ένζυμο είναι ένα μακρομόριο που καταλύει και επιταχύνει τις μεταβολικές διαδικασίες στο σώμα. Τα ένζυμα βοηθούν στην πέψη των τροφών, διασπούν τις τοξίνες, καθαρίζουν το αίμα, ενισχύουν το ανοσοποιητικό σύστημα, δημιουργούν πρωτεΐνες στους μύες, συστέλλουν τους μυς, αποβάλλουν το διοξείδιο του άνθρακα από τους πνεύμονες και μειώνουν το στρες στο πάγκρεας και άλλα ζωτικά όργανα. Η ενζυμική θεραπεία χρησιμοποιείται για τη θεραπεία της κυστικής ίνωσης και της παγκρεατικής ανεπάρκειας, σε ορισμένους καρκίνους. Η θεραπεία μπορεί να είναι συστηματική ή μη συστηματική και μπορεί να χορηγηθεί μέσω πολλαπλών οδών χορήγησης, συχνότερα από του στόματος, τοπικά ή ενδοφλεβίως.\nΗ θεραπεία αντικατάστασης ενζύμων, που αντικαθιστά ένα ένζυμο σε ασθενείς στους οποίους το συγκεκριμένο ένζυμο είναι ανεπαρκές ή απουσιάζει χορηγείται, συνήθως, μέσω ενδοφλέβιας (IV) έγχυσης. Διατίθεται σήμερα για λυσοσωμικές ασθένειες, όπως η νόσος Gaucher και η νόσος Fabry.\nΗ μη ειδική θεραπεία ενζύμων, είναι ένας άλλος υπότυπος της ενζυμικής θεραπείας που διεγείρει τις αναγεννητικές διεργασίες στο σώμα και χρησιμοποιείται σε πολλές ασθένειες και στην αισθητική ιατρική.\nΗ βρωμελίνη είναι ένα από τα πιο δημοφιλή ένζυμα που χρησιμοποιούνται στην ενζυμική θεραπεία. Η βρωμελίνη περιέχει ένα φωτολυτικό πεπτικό ένζυμο που προέρχεται από το στέλεχος και τον καρπό του ανανά. Όταν λαμβάνεται με τα γεύματα, η βρωμελίνη μπορεί να βοηθήσει στην πέψη των πρωτεϊνών. Όταν λαμβάνεται με άδειο στομάχι, μπορεί να λειτουργήσει ως αντιφλεγμονώδης παράγοντας.\nΗ θρυψίνη, είναι ένα πρωτεολυτικό ένζυμο, που χρησιμοποιείται, επίσης, στην ενζυματική θεραπεία. Όταν λαμβάνεται από το στόμα, χρησιμοποιείται συχνά ως πεπτικό ένζυμο, συχνά σε συνδυασμό με λιπάση και αμυλάση. Συνδυάζεται, ακόμη με βρωμελίνη και ρουτίνη για τη θεραπεία της οστεοαρθρίτιδας. Η θρυψίνη μπορεί να χρησιμοποιηθεί τοπικά για την απομάκρυνση του νεκρωτικού ιστού και των υπολειμμάτων κατά τον καθαρισμό του τραύματος και του έλκους. Τα συμπληρώματα θρυψίνης προέρχονται από μύκητες ή βακτηριακές πηγές, το πάγκρεας ζώων ή από φυτικές πηγές. Μπορεί να χρησιμοποιηθεί για την απομάκρυνση νεκρών ιστών που παραμένουν μετά από τραύμα, λοίμωξη ή χειρουργικές επεμβάσεις. Αυτή η αφαίρεση επιτρέπει την ανάπτυξη νέων κυττάρων δέρματος ή ιστών. Χρησιμοποιείται και για την αναγέννηση του δέρματος στην αισθητική και πλαστική χειρουργική.\nΗ χυμοθρυψίνη χρησιμοποιείται από το στόμα για να μειώσει τη φλεγμονή και το οίδημα (οίδημα) που σχετίζεται με αποστήματα, έλκη, χειρουργική επέμβαση ή τραύμα. Αυτό το ένζυμο χρησιμοποιείται, επίσης, ως αποχρεμπτικό στο άσθμα και άλλες πνευμονικές παθήσεις και στη μείωση του στρες του ήπατος. Τοπικά, χρησιμοποιείται για φλεγμονώδεις και μολυσματικές διαταραχές. Μπορεί να χρησιμοποιηθεί, ακόμη σε εισπνοές, ενδομυϊκή ένεση ή οφθαλμικά. Έχει συστατικά που είναι πρωτεολυτικά, αντιφλεγμονώδη και αντιοξειδωτικά, τα οποία πιστεύεται ότι μειώνουν την καταστροφή των ιστών.\nΤα ένζυμα που λαμβάνονται ως συμπληρώματα από το στόμα μπορούν ακόμη και να φθάσουν σε όγκους ή σε άλλους τόπους δράσης μέσω της κυκλοφορίας του αίματος. Συχνά, διασπώνται σε αμινοξέα πριν απορροφηθούν από το πεπτικό σύστημα και γίνεται προσπάθεια, παράκαμψης της διάσπασής τους από τα γαστρικά οξέα.\nΤα υδρολυτικά ένζυμα\nΟι συνδυασμοί υδρολυτικών ενζύμων, καταστρέφουν μια ουσία χρησιμοποιώντας νερό κι έχουν χρησιμοποιηθεί για τη θεραπεία μιας ποικιλίας ασθενειών.\nΤα υδρολυτικά ένζυμα είναι ινωδολυτικά (διασπούν μια συγκεκριμένη πρωτεΐνη), ρυθμιστικά της ροής αίματος (μεταβάλλουν τις ιδιότητες της ροής του αίματος), αποιδηματικά, αντιφλεγμονώδη και ανοσοδιεγερτικά και χρησιμοποιούνται σε φλεγμονές, τραύματα, χειρουργικές επεμβάσεις, αυτοάνοσα νοσήματα και ασθένειες ανοσοσυμπλεγμάτων, ρευματολογικές παθήσεις, ιικές μολύνσεις και κακοήθεις όγκους.\nΒρωμελίνη ή βρομελίνη: Όταν λαμβάνεται από το στόμα, η βρομελίνη μπορεί να μειώσει τη φλεγμονή ή τον πόνο που προκαλείται από τη φλεγμονή. Χρησιμοποιείται για την ιγμορίτιδα (όπως τα αντιβιοτικά) λόγω της ικανότητάς της να μειώνει τη φλεγμονή και το οίδημα. Ένας παράγοντας απορρόφησης που προέρχεται από τη βρωμελίνη, η Debridase®, χρησιμοποιείται σε βαθιά εγκαύματα δευτέρου βαθμού και τρίτου βαθμού με θετικά αποτελέσματα. Η βρομελίνη χρησιμοποιείται και στη θεραπεία του καρκίνου.\nΘεραπεία με παγκρεατικά ένζυμα: Η θεραπεία με παγκρεατικά ένζυμα είναι η αποκατάσταση της φυσιολογικής φυσιολογίας του γαστρεντερικού συστήματος με τη συμπλήρωση των ελλιπών παγκρεατικών ενζύμων. Η θεραπεία με παγκρεατικά ένζυμα χρησιμοποιείται, συνήθως, για τη θεραπεία του πόνου που σχετίζεται με τη χρόνια παγκρεατίτιδα. Τα χορηγούμενα ένζυμα μπορούν να καταστραφούν από το γαστρικό οξύ, με αποτέλεσμα τη δυσαπορρόφηση των ενζύμων. Επίσης, οι όξινες συνθήκες στο δωδεκαδάκτυλο μειώνουν την αποτελεσματικότητα των παγκρεατικών ενζύμων που χορηγούνται με τα γεύματα. Οι ανταγωνιστές υποδοχέα ισταμίνης-Η2 μπορεί να μειώνουν τη γαστρική οξύτητα. Η χρήση μικροσφαιρίων με εντερική επικάλυψη υπερνικά πολλά από τα προβλήματα που σχετίζονται με την καταστροφή των ενζύμων.\nΝόσος Fabry: Η νόσος του Fabry (Anderson-Fabry) είναι μια σπάνια νόσος, φυλοσύνδετη, συνδεδεμένη με το χρωμόσωμα Χ, κληρονομική ασθένεια λυσοσωμιακής αποθήκευσης. Η ανεπάρκεια του ενζύμου άλφα γαλακτοσιδάση προκαλεί τη συσσώρευση γλυκολιπιδίων (κεραμιδίου τριεξοσίδης) στα αιμοφόρα αγγεία και σε άλλους ιστούς και όργανα, μειώνοντας τη λειτουργία τους. Μερικά από τα παθολογικά συμπτώματα είναι οι δερματικές αλλοιώσεις, ο πυρετός και το κάψιμο στα άκρα. Οι δερματικές αλλοιώσεις εμφανίζονται ως ανώμαλες, υπερεργεμένες βλάβες που εμφανίζονται σε όλο το σώμα. Οφθαλμικές επιπλοκές, επίσης, υπάρχουν. Η ασθένεια, αν δεν θεραπευθεί, οδηγεί σε θάνατο στην πρώιμη ενήλικη ζωή, συνήθως, λόγω νεφρικής ανεπάρκειας λόγω πρωτεϊνουρίας (πρωτεΐνης στα ούρα) και υπέρτασης. Η αντικατάσταση του ενζύμου με agalsidase άλφα (Replagal®) και agalsidase beta (Fabrazyme®) χρησιμοποιείται τώρα για τη θεραπεία αυτής της ασθένειας.\nΑσθένεια Gaucher: Η νόσος του Gaucher είναι μια συχνή διαταραχή της αποθήκευσης λιπιδίων που προκαλείται από την ανεπάρκεια του ενζύμου glucocerebrosidase, οδηγώντας σε συσσώρευση του υποστρώματός του, μια λιπαρή ουσία που ονομάζεται glucocerebroside. Τα συμπτώματα είναι η διόγκωση του σπληνός και του ήπατος, η δυσλειτουργία του ήπατος, οι σκελετικές διαταραχές και οι οστικές βλάβες που προκαλούν πόνο, σοβαρές νευρολογικές επιπλοκές, οίδημα λεμφαδένων και πόνο στις αρθρώσεις, διόγκωση κοιλιάς, καφέ απόχρωση στο δέρμα, αναιμία, χαμηλά επίπεδα αιμοπεταλίων και κίτρινες λιπαρές αποθέσεις στο άσπρο του οφθαλμού (σκληρό χιτώνα). Η θεραπεία αντικατάστασης ενζύμου με ανασυνδυασμένο ένζυμο γλυκοσερεβροσιδάσης, 60 μονάδες / kg, χορηγείται ενδοφλεβίως κάθε δύο εβδομάδες για να μειωθεί το μέγεθος του ήπατος και του σπλήνα, να μειωθούν οι σκελετικές ανωμαλίες και να αντιστραφούν οι άλλες εκδηλώσεις της νόσου.\nΆλλες διαταραχές λυσοσωμικής αποθήκευσης: Η θεραπεία υποκατάστασης ενζύμων μπορεί να εφαρμοστεί και σε άλλες ασθένειες λυσοσωμιακής αποθήκευσης.\nΛεμφοίδημα: Τα πρωτεολυτικά ένζυμα χρησιμοποιούνται στη θεραπεία του λεμφικού οιδήματος του βραχίονα μετά από μαστεκτομή και ακτινοθεραπεία για καρκίνο του μαστού.\nΈρπης ζωστήρας: Ο έρπης ζωστήρας είναι μια οξεία, εντοπισμένη λοίμωξη που υποβαθμίζει την ποιότητα ζωής. Η χορήγηση ενζύμων έχει παρόμοια αποτελεσματικότητα με το acyclovir.\nΌγκοι: Το ένζυμο L-ασπαραγινάση είναι αποτελεσματικός αντικαρκινικός παράγοντας. Η ενζυμική εξάντληση της γλουταμίνης, της αργινίνης, της κυστεΐνης, της κιτρουλλίνης και της σερίνης έχει εκλεκτική κυτταροτοξικότητα για ορισμένους όγκους. Αρκετά ένζυμα γλουταμινάσης-ασπαραγινάσης έχουν αντικαρκινική δράση σε ζώα και ανθρώπους. Η σερραπεπτάση έχει και αυτή αντικαρκινική δράση.\nΑποκατάσταση τραυμάτων: Η θεραπεία με ένζυμα, ιδιαίτερα η εφαρμογή μικροβιακών πρωτεασών, είναι ένας τρόπος για την απομάκρυνση των νεκρωτικών ιστών από πυώδη ή εκκενωτικά τραύματα. Η χρήση πρωτεολυτικών ενζύμων σε συνδυασμό με τις μεθόδους πρόωρου κλεισίματος κοκκωδών πληγών βελτιώνει τη θεραπεία των ασθενών με πυώδεις πληγές.\nΣε ποιες ασθένειες είναι θεραπευτικά τα ένζυμα:\n-Ινομυώματα της μήτρας\n-Θρόμβωση, ρυθμιστικά της ροής αίματος (μεταβάλλουν τις ιδιότητες της ροής του αίματος)\n-Διάσπαση ινώδους και ινικής, ινωδολυτικά (διασπούν μια συγκεκριμένη πρωτεΐνη)\n-Σε όλα τα φλεγμονώδη νοσήματα\n-Οίδημα και κατακράτηση υγρών\n-Νόσος του Peyronie\n-Δυσανεξία στις τροφές\n-Εν τω βάθει φλεβική θρόμβωση, ρυθμιστικά της ροής αίματος (μεταβάλλουν τις ιδιότητες της ροής του αίματος)\n-Βορρελίωση ή νόσος του Lyme\n-Ημικρανίες και πονοκέφαλοι από φλεγμονή\n-Φλεγμονώδεις νόσοι του εντέρου\n-Αναγέννηση δέρματος σε τραύματα, πληγές, εγκαύματα, χειρουργικές επεμβάσεις και στην αισθητική και αναγεννητική πλαστική χειρουργική\nΤα καλύτερα ένζυμα για να έχετε την υγεία σας\nΠατήστε, εδώ, για να παραγγείλετε τα κατάλληλα ένζυμα για να έχετε την υγεία σας\nΠροηγούμενο άρθροΤα ξένα σώματα στο σώμα υπεύθυνα για πολλές λοιμώξεις\nΕπόμενο άρθροΧρήσιμες πληροφορίες για την ξηροστομία στον καρκίνο


ΠΑΜΕ ΣΤΟΙΧΗΜΑ 24: 4 αγώνες ΓΙΑ ΤΑΜΕΙΟ!\nΑπό την άλλη ο Ολυμπιακός με την συντροφιά 3000 φιλάθλων του στην Κρήτη σκοπεύει να αφήσει πίσω το κακό πρόσωπο που παρουσίαζε και τις ήττες με Μάλμε και Ατρόμητο. Η αποστολή της ομάδας του Πειραία είναι γεμάτη απουσίες (Σιόβας , Αμπιντάλ , Αφελάι , Κασάμι , Ντοσεβί). Ο Μίτσελ ζήτησε σοβαρότητα και μεγάλη προσοχή στο συγκεκριμένο αγώνα για αποσπάσουν ένα ακόμα τρίποντο. Το διπλό δίνεται σε πολύ μικρή απόδοση (1,15) για αυτό θα επιλέξω το OVER (1.60).\n348. Παναθηναϊκός - ΟΦΗ : Τα τελευταία χρόνια ο Παναθηναϊκός πραγματοποιεί πολλές ήττες μετά από διακοπή του πρωταθλήματος . Επίσης πρέπει να σημειωθεί ότι τα 5 από τα 6 τελευταία παιχνίδια των δύο ομάδων έληξαν με σκορ 3-1. Ο ΠΑΟ συνήθως δεν δυσκολεύεται απέναντι στην κρητική ομάδα αν και έχει κάποιες απίστευες ήττες. Προτείνουμε νίκη για την γηπεδούχο ομάδα με απόδοση 1,30 και για αυτούς που θέλουν να ρισκάρουν το σκορ 3-1.\n371. ΑΕΛ ΚΑΛΛΟΝΗΣ - ΑΟΚ ΚΕΡΚΥΡΑ : Οι δύο νησιώτικες ομάδες θα βρεθούν αντιμέτωπες με ελάχιστες απουσίες για την γηπεδούχο απών θα είναι μόνο ο Καμαρά και για την ομάδα των Φαιάκων θα λείπει ο Ναγιάρ και ο Μαρκόφσκι . Η Κέρκυρα σε 5 ματς έχει συγκεντρώσει 10 βαθμούς και φιγουράρει στις πρώτες θέσεις της βαθμολογίας . Πιο έμπειρη και πιο ποιοτική ομάδα η φιλοξενούμε και αξίζει την νίκη με απόδοση 3,45.\n418. ΠΑΝΙΩΝΙΟΣ - ΠΑΣ ΓΙΑΝΝΙΝΑ : Η ομάδα των Ιωαννίνων στάθηκε τυχερή πέρσι και κέρδισε την παραμονή της . Φέτος ξεκίνησε ακόμα πιο χειρότερα με τον υποβιβασμό της να φαντάζει σχεδόν σίγουρος, Μια ακόμα απότυχία για τον Αγιαξ της ηπείρου στο μεθαυριανό παιχνίδι με νίκη για τον Πανιώνιο απόδοσης 2.\n278. Εργοτέλης - Ολυμπιακός OVER (1.60)\n348. Παναθηναϊκός - ΟΦΗ (1.30)\n371. ΑΕΛ ΚΑΛΛΟΝΗΣ - ΑΟΚ ΚΕΡΚΥΡΑ 2 (3.45)\n418. ΠΑΝΙΩΝΙΟΣ - ΠΑΣ ΓΙΑΝΝΙΝΑ 1 (2.00)\nΑναρτήθηκε από gkastone στις 9:24 π.μ.


Ιωάννα Παπαχατζάκη | Μία καλλιτέχνιδα που επιμένει να βλέπει την πολύχρωμη πλευρά της ζωής - Publishit Magazine\nYou are here: Home / Interviews / Ιωάννα Παπαχατζάκη | Μία καλλιτέχνιδα που επιμένει να βλέπει την πολύχρωμη ...\nΓεννήθηκα στο Ηράκλειο το ’69. Το 1971 έφυγα μαζί με τους γονείς μου για την Ιταλία, για να σπουδάσει ο πατέρας μου Φαρμακευτική στην Περούτζια. Το 1975 γυρίσαμε Ελλάδα γιατί έπρεπε να πάω σχολείο. Το 1987 έφυγα εγώ με τη σειρά μου για σπουδές στην Ιταλία. Σπούδασα κι εγώ Φαρμακευτική στην Περούτζια. Έμενα μάλιστα στην ίδια πολυκατοικία κι έκανα πτυχιακή με την ίδια καθηγήτρια!\nΤο 1993, σε ηλικία 23 ετών, διαγνώστηκα με σκλήρυνση κατά πλάκας. Δεν είχα ακόμα τελειώσει τις σπουδές μου, όμως το πίεσα όσο μπορούσα και το 1995 πήρα το πτυχίο μου. Την επόμενη χρονιά, 26 ετών, κάθισα στο αναπηρικό αμαξίδιο. Οπότε απ’ το 1996 έως και σήμερα, δηλαδή 21 χρόνια, βρίσκομαι σε αναπηρικό αμαξίδιο.\nΠοια ήταν η πρώτη σου σκέψη όταν στο ανακοίνωσαν οι γιατροι;\nΣτην αρχή όλες αυτές τις δύσκολες καταστάσεις τις διαχειριζόμαστε κάνοντας πως δεν τις βλέπουμε. Οπότε κι εγώ στην αρχή σκεφτόμουν «εντάξει και τι έγινε; Είναι σαν να έχεις μια ίωση στο νευρικό σου σύστημα. Θα πάρω την κορτιζόνη και τα φάρμακά μου και θα περάσει». Φυσικά, αυτό δεν περνούσε και μάλιστα χειροτέρευε συνεχώς. Αλλά εγώ πάντα ήμουν αισιόδοξη. Λέω: «θα περάσει, δεν μπορεί να τελειώσει η ζωή μου έτσι», ακόμα και τώρα που έχω χάσει κάθε κινητικότητα. Τα πρώτα χρόνια που ήμουν στο αμαξίδιο μπορούσα να κινούμαι, μπορούσα να ορθοστατήσω, με προσπάθεια έκανα κάποια βήματα, τα χέρια μου ήταν εντελώς αυτόνομα.\nΤο 1997 έπιασα σπίτι μόνη μου χωρίς τους γονείς μου. Για πάρα πολλά χρόνια ήμουν εντελώς αυτόνομη. Φρόντιζα μόνη μου την καθημερινότητά μου. Από το 2004 έως σήμερα έχασα την ικανότητα να μπορώ να μεταφέρομαι στο κρεβάτι μου, να ντύνομαι αυτόνομα, οπότε άρχισα να χρειάζομαι βοήθεια από κάποιον άνθρωπο. Τώρα πλέον, έχω χάσει την ικανότητα να ορθοστατώ. Εδώ και 5 χρόνια έχω χάσει σχεδόν ολοκληρωτικά και τη λειτουργία των χεριών μου. Δεν μπορώ να φάω μόνη μου, να χτενιστώ, να γράψω. Δεν μπορώ να κάνω δηλαδή βασικά πράγματα. Μπορώ, ωστόσο, να μιλάω και να σκέφτομαι! Σ’ αυτό είμαι πολύ καλή!\nΑπό την παράσταση που έγινε στο τέλος της θεατρικής χρονιά 2008, με το εργαστήρι «Κύκλος γραφή» όπου παρουσιάστηκαν αποσπάσματα από έργα του Στρίντμπεργκ.\nΞεκίνησα ν’ ασχολούμαι με το θέατρο πριν περίπου 18 χρόνια, την εποχή που αν και στο αμαξίδιο, είχα την αυτονομία μου. Συμμετείχα στην ομάδα «Τριήρης» της Αργυρώς Κωνσταντάκη. Στο τέλος της χρονιάς, κάναμε μια παράσταση με θέμα την ιστορία των Ατρειδών, όπου πήρα το ρόλο της Ιφιγένειας εν Ταύροις. Στο τέλος της παράστασης, κάποιος συνεχάρη τη σκηνοθέτιδα για την ιδέα της να βάλει την ιέρεια πάνω σ’ ένα αναπηρικό αμαξίδιο αντί στο θρόνο. Η Αργυρώ του εξήγησε ότι κάθομαι όντως σε αναπηρικό αμαξίδιο και ότι δεν πρόκειται για σκηνοθετική άποψη! Με χαροποίησε αυτό ιδιαίτερα, καθώς φάνηκε πως οι θεατές δεν αντιλήφθηκαν το κινητικό μου πρόβλημα.\nΜίλησε μου για τη ζωγραφική.\nΞεκίνησα πριν έξι χρόνια, με ένα πολύ καλό δάσκαλο, το Μανώλη Αποστολάκη. Την πρώτη κιόλας χρονιά συμμετείχαμε στην έκθεση Cheap Art, ενώ τον Ιούλιο εκείνου του έτους με κάλεσε ένας άλλος φίλος να συμμετέχω με ατομική έκθεση σ’ έναν υπέροχο πολιτιστικό χώρο στον Κεραμικό. Το θέμα ήταν η Ελλάδα κι εγώ είχα συνθέσει διάφορα έργα μου με όλα αυτά που για εμένα συμβολίζουν τη χώρα.\nΈργο της Ιωάννας\nΠώς εμπνεύστηκες τη συμμετοχή σου το φεστιβάλ «Τέχνη καθ’ οδόν»;\nΠέρσι τον Ιούνιο έφυγε απ’ τη ζωή ένας πάρα πολύ καλός μου φίλος. Έτσι, όταν μου ζητήθηκε να συμμετάσχω με μια τοιχογραφία, αποφάσισα ότι πρέπει να δημιουργηθεί ένα έργο στη μνήμη αυτού του φίλου μου. Την πραγμάτωση της τοιχογραφίας ανέλαβε ο πολύ καλός μου φίλος Νίκος Χατζηρήγας με τον οποίο συνεργαζόμαστε εδώ και πολλά χρόνια στη ζωγραφική. Έχει καταλάβει τον τρόπο που θέλω να εκφράζομαι και το απέδωσε καλύτερα κι από εμένα.\nΗ συμμετοχή της στο φεστιβάλ «Τέχνη καθ’ οδόν». Το έργο «ένας τοίχος για τον Αντώνη» υλοποιήθηκε από το χέρι του Νίκου Χατζηρήγα.\nΕίναι όλα όσα αντιπροσώπευαν το φίλο μου. Το χελιδόνι παραπέμπει στο όνομά του (Αντώνης Χελιδόνης). Το βιβλίο προστέθηκε καθώς ήταν ποιητής (έχει μάλιστα εκδοθεί κι ένα βιβλίο με ποιήματά του απ’ τους φίλους του, έναν χρόνο μετά το θάνατό του). Επιπλέον, όταν ήταν μικρό παιδί διάβαζε κάτω απ’ τα σεντόνια μ’ έναν φακό όταν η μαμά του τον έστελνε για ύπνο, οπότε δε θα μπορούσε με τίποτα να λείπει.\nΌσον αφορά στα μπαλόνια, εδώ υπάρχει μια πολύ ωραία ιστορία. Ο Αντώνης είχε ένα blog στο οποίο υπήρχε μια φωτογραφία με κόκκινα μπαλόνια. Για κάποιο λόγο, είχαμε όλοι αδυναμία στα κόκκινα μπαλόνια. Εγώ δεν γνώριζα την προέλευση της φωτογραφίας, ούτε τι συμβόλιζε. Τρεις μέρες αφότου έφυγε, η φίλη μου η Ξανθίππη, μου βρήκε την ταινία “Red Balloon”.\nΕίναι μία ταινία μικρού μήκους για ένα κόκκινο μπαλόνι που γίνεται φίλος μ’ ένα παιδί. Το συντροφεύει σ’ όλες τις δραστηριότητες, αλλά κάποια παιδιά του πετάνε πέτρες, εκείνο ξεφουσκώνει και τότε όλα τα μπαλόνια της πόλης ξεγλιστράνε απ’ τα χέρια των παιδιών, γίνονται μια δεσμίδα, βρίσκουν το παιδάκι και το σηκώνουν στον ουρανό. Σ’ όλη αυτή τη συγκυρία, εγώ βρήκα ένα πολύ αισιόδοξο μήνυμα. Σαν να μου έλεγε ο φίλος μου ότι «ok, εγώ έφυγα, αλλά υπάρχουν χιλιάδες μπαλόνια μέσα στην πόλη, αρκεί να γυρίσεις να τα δεις».\nΗ συμμετοχή της στο ομαδικό έργο της σχολής ζωγραφικής Άλφα 3 στο φεστιβάλ «Τέχνη Καθ’ οδόν», υλοποιημένο απ’ το Νίκο Χατζηρήγα.\nΘα συνεχίσω με τη ζωγραφική και το θέατρο. Δεν μπορώ, όμως, να δω κάτι μακροπρόθεσμα. Ζω τη στιγμή, γιατί αυτή με κρατάει ζωντανή.\nΒασικά, κάνω πολλές φυσικοθεραπείες. Είμαι πάρα πολλές ώρες απασχολημένη και κουρασμένη από αυτό. Από εκεί και πέρα, κάνω τα μαθήματά μου στο θέατρο, ενώ τα τρία τελευταία χρόνια βελτίωσα και τα αγγλικά μου. Το χειμώνα είχαμε ξεκινήσει μια ομάδα ψυχοδράματος. Πιθανόν να τη βάλουμε μπροστά ξανά. Προσπαθώ να κάνω και βόλτες με τους φίλους μου. Έχω αυτοκίνητο με ράμπα για το καρότσι μου, οπότε μπορώ να μετακινηθώ σχετικά εύκολα.\nΚαθόλου. Ένας άνθρωπος με αμαξίδιο δεν μπορεί να κινηθεί μόνος του. Είναι σχεδόν αδύνατον, χρειάζεται απαραιτήτως συνοδό. Είναι τόσο άσχημοι οι δρόμοι. Είναι τραγελαφικές οι καταστάσεις στην Ελλάδα. Μπορεί να υπάρχει ράμπα απ’ τη μία πλευρά του πεζοδρομίου και να μην έχει στο τέλος του. Ή επίσης να έχει, αλλά στη μέση να υπάρχει στύλος της ΔΕΗ. Εδώ όμως ζούμε οπότε προσαρμοζόμαστε.\nΣυμμετοχή στο camp «Άλλη όψη» που πραγματοποιήθηκε το Σεπτέμβριο του 2007 στην Καβάλα (με σκοπό την εκπαίδευση των ανθρώπων με αναπηρία για μία καλύτερη αυτονομία).\nΣ’ ακούω τόση ώρα και σκέφτομαι: έχεις ένα σοβαρότατο πρόβλημα υγείας που επηρεάζει τόσο πολύ την καθημερινότητά σου και παρόλα αυτά έχεις όρεξη να κάνεις όλα όσα ονειρεύεσαι και απ’ την άλλη πλευρά, όσοι δεν έχουμε κάποιο κινητικό πρόβλημα είτε βαριόμαστε, είτε γκρινιάζουμε.\nΜε μια τόσο σοβαρή ασθένεια, σταματάς να βλέπεις τη ζωή σου στο προσεχώς. Τη ζεις τώρα γιατί φοβάσαι ότι θα χάσεις στιγμές. Από μικρή λειτουργούσα μ’ αυτό το σκεπτικό, γι’ αυτό κι έχω κάνει πολλά πράγματα σε σχέση με την κινητική μου κατάσταση.\nΣυμμετοχή στο 2ο εκπαιδευτικό camp «Άλλη όψη», που πραγματοποιήθηκε στην Πιερία το καλοκαίρι του 2008.\nΈχω ταξιδέψει σε όποιο μέρος είχα φίλους. Έφευγα με εισιτήριο χωρίς επιστροφή, καθώς είχα την πολυτέλεια να μη δουλεύω. Όταν οι γονείς μου με ρωτούσαν πότε θα γυρίσω, τους απαντούσα «όταν κουραστώ ή κουραστούν αυτοί που με φιλοξενούν». Έχω ταξιδέψει μέχρι τη Βραζιλία. Τα πρώτα χρόνια που ήμουν αυτόνομη, έφευγα μόνη μου. Έχω γυρίσει όλη την Ελλάδα, όπου είχα φίλους. Ευτυχώς που τα έκανα διότι πλέον δεν μπορώ. Σήμερα δεν μπορώ να κοιμηθώ ούτε ένα βράδυ έξω απ’ το σπίτι μου γιατί πλέον μεταφέρομαι με γερανό στο κρεβάτι μου.\nΝιώθω χορτάτη. Είδα πράγματα, έζησα καταστάσεις και όλο αυτό μ’ έφερε πολύ πιο κοντά στους ανθρώπους που αγαπάω και μ’ αγαπάνε. Νιώθω ότι με βάση τις δικές μου δυνατότητες, έχω ζήσει μια υπέροχη ζωή. Κι ακόμα κι αυτό με βοηθάει όταν οι μέρες μου είναι άσχημες και δύσκολες.\nΈχω πάθει και τις καταθλιψούλες μου, με πιάνουν τα μελαγχολικά μου και σκέψεις όπως «τι ζωή είναι αυτή;». Αλλά τότε είναι που ανατρέχω στις αναμνήσεις και σ’ όλα όσα έχω ζήσει, σκέφτομαι πόσο έχω αγαπήσει κι αγαπηθεί απ’ τους φίλους μου και αναθαρρώ. Να, σαν κι αυτή τη συνέντευξη που προέκυψε απ’ την προτροπή της φίλης μου Ξανθίππης και με συγκίνησε βαθύτατα. Η Ξανθίππη είναι ένας εξαιρετικός άνθρωπος. Με γεμίζει χαρά το γεγονός ότι ένας τέτοιος άνθρωπος με βλέπει με τόσο όμορφη ματιά. Δεν μπορώ να το εξηγήσω, απλώς φουσκώνω από περηφάνια!\nΣυνεχίζω ν’ αναλογίζομαι: Οι περισσότεροι θεωρούμε ότι έχουμε πάρα πολύ χρόνο στη διάθεσή μας και συνήθως αυτό μας κάνει αναβλητικούς, μίζερους και έτοιμους για συμβιβασμούς.\nΚάτσαμε ώρα στην αυλή του ξενοδοχείου μαζί, ήπιαμε καφέ, γελούσαμε και της έλεγα: «δεν πειράζει που δεν έχετε προσβάσιμο δωμάτιο, έχετε ωραία αυλή κι εγώ θα σας παίρνω τηλέφωνο και θα σας λέω ότι θα έρθω να κοιμηθώ στην αυλή σας». Λίγο πριν αρχίσει η συναυλία, μάθαμε ότι η κυρία δυστυχώς έφυγε απ’ τη ζωή αιφνίδια από ανεύρυσμα.\nΦαντάσου το σοκ. Περίμενε την κόρη της να έρθει απ’ την Αθήνα για να πάει στη συναυλία. Δέκα λεπτά αφού ήρθε, ξεψύχησε. Λίγες ώρες νωρίτερα, κάναμε σχέδια για το άλλο πρωί λέγοντας ότι θα φάμε όλοι πρωινό στην αυλή. Σε τέτοιες περιπτώσεις σκέφτεσαι πόσο σημαντική είναι η στιγμή. Οπότε δεν πρέπει να χάνεις λεπτό. Πρέπει να ζεις αυτό που μπορείς τώρα.\nΝαι, γι’ αυτό και τον τελευταίο καιρό προσπαθώ και δε μαλώνω πια. Με όσους διαφωνώ είτε δεν κάνω παρέα είτε δεν ανοίγω συζητήσεις που ξέρω ότι θα μας φέρουν σε διαμάχη. Δε θέλω να τσακώνομαι πλέον. Γιατί δε θέλω να σκέφτομαι πως αν γίνει κάτι θα σκέφτομαι «δεν πρόλαβα να συμφιλιωθώ μαζί του».\nΟ Αντώνης για παράδειγμα έφυγε πολύ γρήγορα. Ήταν ένας άνθρωπος που σηματοδότησε τη ζωή μου, γνωριζόμασταν απ’ τα 13 μου. Παλιότερα είχαμε τσακωθεί και ευτυχώς συμφιλιωθήκαμε και συγχωρεθήκαμε.\nΕίχα μία φίλη στην Ιταλία, μία κυρία που μου στάθηκε σαν μάνα μου, η οποία μου έλεγε πάντα ότι «στο χυμένο γάλα είναι ανώφελο να κλαις». Αν κάνω κάτι για το οποίο μετανιώνω, είναι ανώφελο να γαντζώνομαι στο παρελθόν, να με κακοποιώ και να με μαλώνω. Παίρνω αφορμή απ’ αυτό που έγινε και κοιτάω μπροστά, φτιάχνοντας το τώρα. Έμαθα ακόμα πως ένα καλό «τώρα» σου φτιάχνει το δρόμο για ένα πολύ καλύτερο αύριο.\nΈχω μια παρομοίωση που χρησιμοποιώ. Μέσα στην ασχήμια της κατάστασης, μέσα στη θλίψη που επικρατεί, υπάρχει πάντα μια πολύχρωμη «πεταλούδα» που χρωματίζει τα όνειρά μου. Θα συμβούλευα, λοιπόν, να προσπαθεί μέσα απ’ το μαύρο, να δει την πολύχρωμη πεταλούδα.\nΕίχα διαβάσει πέρσι το βιβλίο «Αναζητώντας νόημα ζωής και ελευθερίας σ’ ένα στρατόπεδο συγκέντρωσης» του Frankl Viktor, ο οποίος βρέθηκε στο Άουσβιτς, τελικά γλίτωσε και έγινε ψυχολόγος. Είναι 500 σελίδες. Σε κάθε μα κάθε σελίδα παρακολουθείς έναν άνθρωπο που προσπαθούσε να βρει αυτό το νόημα σε κάθε μέρα του στο στρατόπεδο συγκέντρωσης. Παραπλήσιο παράδειγμα είναι η ταινία «Η ζωή είναι ωραία» του Μπενίνι. Ένας πατέρας που προσπάθησε να προσφέρει στο παιδί του μια καθημερινότητα που για εκείνο έμοιαζε με παιχνίδι.\nΑς προσπαθήσει ο καθένας να βρει την πολύχρωμη πεταλούδα του. Αρκεί ν’ ανοίξεις τα μάτια σου και θα την βρεις. Σε μια ωραία μουσική, σ’ έναν ωραίο πίνακα, σ’ ένα ηλιοβασίλεμα. Μπορεί να είναι παντού, αρκεί απλά να γυρίσεις να το κοιτάξεις. Αν εστιάσεις στο ωραίο, μειώνεται πάρα πολύ η μιζέρια και η ασχήμια.\nΣ’ ευχαριστώ μέσα απ’ την καρδιά μου για το χρόνο σου!\nMarianna says: «Η Ξανθίππη μου πρότεινε αυτή τη συνέντευξη με την Ιωάννα και την ευχαριστώ θερμά! Αν έχεις να μου προτείνεις κι εσύ κάποιο άτομο που έχει μια ωραία ιστορία να μοιραστεί, πέρνα μια βόλτα απ’ την Αίθουσα Σύνταξης»!\nTags: interviews, Ηράκλειο, συνέντευξη\nΒrikena Gishto | Συνέντευξη με τη δημιουργό του πρώτου... Regional Media Awards 2017: Πήραμε το Bronze βραβείο!


Cameron Diaz: Προκαλεί με το see-through μπλουζάκι της!\nΠρώτη καταχώρηση: Παρασκευή, 5 Δεκεμβρίου 2014, 20:17\nΦορώντας ένα μαύρο see-through μπλουζάκι και προσπαθώντας να κρύψει το πρόσωπό της από τους φωτογράφους εθεάθη αυτές τις μέρες η Αμερικανίδα ηθοποιός Cameron Diaz έξω από το ξενοδοχείο London Hotel στη Νέα Υόρκη.\nΗ 42χρονη Cameron πέταξε από το Λος Άντζελες στη Νέα Υόρκη για την προβολή της ταινίας “Annie” στην οποία πρωταγωνιστεί. Η ταινία είναι η κινηματογραφική μεταφορά στη μεγάλη οθόνη του μιούζικαλ «Annie» και η γνωστή ηθοποιός θα υποδυθεί μια κακότροπη ιδιοκτήτρια ορφανοτροφείου.\nΣτο πλευρό της Diaz θα δούμε τον βραβευμένο με Όσκαρ ηθοποιό Jamie Foxx ενώ τη σκηνοθεσία υπογράφει ο Will Gluck. Το κλασικό μιούζικαλ είχε μεταφερθεί στον κινηματογράφο και από τον John Huston, το 1982. Το ρόλο της «κακιάς» είχε η Carol Burnett.\nΤελευταία ενημέρωση: Παρασκευή, 5 Δεκεμβρίου 2014, 20:17


Είμαστε το ίδιο με τους Ιταλούς; Εμφανισιακά ίσως, οικονομικά όχι! Το 131,8% του ΑΕΠ της χρωστά η Ιταλία, το 176% του ΑΕΠ η Ελλάδα. Στο 11,3% το ποσοστό της ανεργίας στην Ιταλία, 25,6% στην Ελλάδα.\nΤα γεγονότα στην Ιταλία μας επηρεάζουν πάρα πολύ είτε θέλουμε είτε όχι. Βρισκόμαστε στην ίδια βάρκα που αρχίζει και βουλιάζει. Την Ευρωπαϊκή Ένωση. Έχουμε πολλά κοινά σημεία και σίγουρα περνάμε τα ίδια βάσανα με το προσφυγικό, τα εργασιακά και το ασφαλιστικό.\nΗ "Corriere della Sera" σχολιάζει πικρόχολα ότι «οι ψηφοφόροι είπαν "όχι" στον τρόπο με τον οποίο ο Ρέντσι ήθελε να αλλάξει το Σύνταγμα, αλλά, ίσως, ακόμη περισσότερο στην κυβέρνησή του». Η "La Repubblica" επιμένει ότι «ο Ρέντσι δεν κατάλαβε πως δεν υπάρχει καμία κυβέρνηση, στις δυτικές δημοκρατίες, η οποία θα μπορούσε να επιβιώσει μιας ψηφοφορίας τέτοιου είδους μετά από χίλιες ημέρες θητείας».\nΤι φταίει και η Ιταλία μπαίνει σε σύγκρουση ανάμεσα στο εθνικό και ευρωπαϊκό της συμφέρον; Η λαϊκή ετυμηγορία πόσο θέλει η Ιταλία να μείνει στην ενιαία Ευρώπη; Δεν μας ξάφνιασε το 60% ΟΧΙ επειδή εδώ και ένα χρόνο ο πρωθυπουργός Ρέντσι σκοπίμως αρνήθηκε να παραβρεθεί σε κάποιες συναντήσεις της Ευρωζώνης. Αντιδρούσε (σε όλα τα επίπεδα) ενάντια στην αφόρητη πίεση του Σόιμπλε και της Μέρκελ που δεν του αφήσανε περιθώρια τραπεζικών και οικονομικών ελιγμών. Σταδιακά, ηγέτες όπως ο Ολάντ και ο Ρέντσι εγκαταλείπουν την πολιτική σκηνή μη μπορώντας να επιβάλουν άλλες μεταρρυθμίσεις στους λαούς τους. Το κόστος των δημοψηφισμάτων στη Μεγάλη Βρετανία (αμφισβητείται νομικά) και στην Ιταλία, ταρακουνά συθέμελα το κοινό ευρωπαϊκό συμφέρον.\nΒίοι παράλληλοι; Ζήλεψε ο Ρέντσι τον Τσίπρα και έκανε δημοψήφισμα προτάσσοντας τον εαυτό του σαν ασπίδα για τις μεταρρυθμίσεις; Οι χώρες της Ευρωζώνης χρωστούν συνολικά 9.473,8 δισ. Ευρώ ή το 94% του ΑΕΠ. Η Ελλάδα 176% του ΑΕΠ (το 2007 ήταν 107,2%), η Ιταλία 131,8% του ΑΕΠ, η Πορτογαλία 127%, η Ιρλανδία 114%, το Βέλγιο 108%, η Κύπρος 104,7%, Ισπανία και Γαλλία 95,3%, η Αυστρία 80,7% και η Γερμανία 74,8%. Το μικρότερο χρέος έχει η Εσθοσνία με 10,5% του ΑΕΠ.\nΗ Ιταλία (59,8 εκατ. πληθυσμός), Η Ελλάδα (11 εκατ.) και όμως δεν άντεξε την πίεση. Ο φόβος για την αλλαγή (μία συνταγματική αναθεώρηση που έκρυβε πολλά μυστικά) έπεισε για το ΟΧΙ. Αρνούνται τις μεταρρυθμίσεις; Πιστεύουν ότι το Brexit αποτελεί μια δόκιμη εναλλακτική λύση εξόδου από τον ασφυκτικό κλοιό της ΕΕ;\nΕίμαστε το ίδιο με τους Ιταλούς; Εμφανισιακά ίσως, οικονομικά όχι! Στο 11,3% μειώθηκε το ποσοστό της ανεργίας στην Ιταλία (2015) σύμφωνα με τα στοιχεία του ιταλικού Εθνικού Ινστιτούτου Στατιστικής Istat. Η Ελλάδα έχει 25,6%, η Πορτογαλία 13,2%, η Γαλλία 10,5% ενώ οι ΗΠΑ 5,5%, άρα είμαστε πολύ χειρότερα. Άλλα μέτρα και άλλα σταθμά. Θα ξεσηκωθούμε και εμείς επειδή μας γονάτισε αυτή η δαιμονική και απάνθρωπη «Ενωμένη» Ευρώπη;\n* Ούνα φάτσα, ούνα ράτσα: Από το ιταλικό una faccia, una razza που σημαίνει «ένα πρόσωπο, μια φυλή».\nAlexandroupoli Online: Ούνα φάτσα, ούνα ράτσα;


Δημιουργία οικημάτων στη Σελήνη με τη χρήση τρισδιάστατου εκτυπωτή [Βίντεο]\nΟ Ευρωπαϊκός Διαγωνισμός Διαστήματος βρήκε την ιδέα ιδιαίτερα ενδιαφέρουσα και προχωρά στην υλοποίηση της δίνοντας μάλιστα στη δημοσιότητα και ένα ενδιαφέρον βίντεο.\nΟ Ευρωπαϊκός Οργανισμός Διαστήματος (ESA) ανακοίνωσε ότι θα συνεργαστεί με τη φημισμένη αρχιτεκτονική εταιρεία Foster&Partners που εδρεύει στο Λονδίνο για την κατασκευή μικρών οικημάτων στη Σελήνη. Όπως υποστηρίζουν τα στελέχη της ESA, η πρόοδος στην τεχνολογία της τρισδιάστατης εκτύπωσης (3D printing) θα επιτρέψει τη δημιουργία μικρών οικημάτων που θα είναι φτιαγμένα από τα υλικά του εδάφους του φυσικού μας δορυφόρου.\nΤα πρώτα σχέδια που έδωσε στη δημοσιότητα η αρχιτεκτονική εταιρεία δείχνουν οικήματα στα οποία θα υπάρχει η δυνατότητα παραμονής τεσσάρων ατόμων.\nΟι σεληνιακές κατοικίες-βάσεις θα κατασκευάζονται από αυτόνομα ρομπότ, θα έχουν σχήμα θόλου και θα προστατεύουν πλήρως τους ανθρώπους από τις τοπικές κλιματικές συνθήκες, τη βλαβερή κοσμική ακτινοβολία αλλά και την πτώση μετεωριτών. Το 90% των οικημάτων θα κατασκευάζεται από σεληνιακά υλικά. Τα υλικά αυτά θα γίνονται πρώτα ένας πολτός.\nΟ πολτός αυτός θα εισάγεται στο μηχάνημα της εκτύπωσης το οποίο μέσω ψεκασμού θα εκτυπώνει στερεά δομικά υλικά που θα χρησιμοποιούνται στην κατασκευή του οικήματος. Με δεδομένο ότι ελάχιστα μέρη των οικημάτων θα πρέπει να μεταφερθούν από τη Γη, οι επιτελείς της ESA πιστεύουν ότι τα οικήματα αυτά είναι εφικτό να είναι έτοιμα να υποδεχθούν κατοίκους κάποια στιγμή μέσα στα επόμενα 40 έτη.\nΤο εσωτερικό της τρισδιάστατα εκτυπωμένης κατοικίας στη Σελήνη


Mαρέβα Μητσοτάκη: Το πρώτο μήνυμα για τη νίκη του συζύγου της | Hello Magazine\nΤο πρώτο μήνυμα μετά τη νίκη του συζύγου της, Κυριάκου Μητσοτάκη, στις εθνικές εκλογές της 7ης Ιουλίου, ανάρτησε η Μαρέβα Μητσοτάκη στον προσωπικό της λογαριασμό στο Instagram. Λίγες ώρες αφότου έκλεισαν οι κάλπες, η σύζυγος του νέου πρωθυπουργού, μοιράστηκε μία οικογενειακή τους φωτογραφία. Σε αυτή ποζάρει με τον σύζυγό της και τα τρία τους παιδιά, […]\n08 ΙΟΥΛΙΟΥ 19 - 11:47\nΤο πρώτο μήνυμα μετά τη νίκη του συζύγου της, Κυριάκου Μητσοτάκη, στις εθνικές εκλογές της 7ης Ιουλίου, ανάρτησε η Μαρέβα Μητσοτάκη στον προσωπικό της λογαριασμό στο Instagram. Λίγες ώρες αφότου έκλεισαν οι κάλπες, η σύζυγος του νέου πρωθυπουργού, μοιράστηκε μία οικογενειακή τους φωτογραφία. Σε αυτή ποζάρει με τον σύζυγό της και τα τρία τους παιδιά, Σοφία, Κωνσταντίνο και Δάφνη Μητσοτάκη. Τη φωτογραφία συνόδευσε με τα εξής λόγια: «Συγχαρητήρια Κυριάκο! Το αξίζεις! Η οικογένεια σου είναι υπερήφανη για εσένα! Χρόνια πολλά! Όλη μου την αγάπη!».\nΗ χθεσινή νίκη της Νέας Δημοκρατίας στις εκλογές συνέπεσε με την ονομαστική εορτή του Κυριάκου Μητσοτάκη. Μάλιστα, η μικρότερη κόρη τους που έχει ταλέντο και αγάπη στη ζαχαροπλαστική, ετοίμασε για τον μπαμπά της μία χειροποίητη τούρτα σοκολάτας που έγραφε επάνω με σαντιγί «Χρόνια Πολλά».\nΣυγχαρητήρια Κυριάκο! Το αξίζεις! Η οικογένεια σου είναι υπερήφανη για εσένα! Χρόνια πολλά! Όλη μου την αγάπη! Congratulations @kyriakos_ We are proud of you!\nA post shared by Mareva Grabowski-Mitsotaki (@marevagrabowskimitsotaki) on Jul 7, 2019 at 3:07pm PDT\nΠΕΡΙΣΣΟΤΕΡΑ ΓΙΑ ΚΥΡΙΑΚΟΣ ΜΗΤΣΟΤΑΚΗΣ, ΜΑΡΕΒΑ ΜΗΤΣΟΤΑΚΗ, ΟΙΚΟΓΕΝΕΙΑ\nΉβη Αδάμου: Η κόρη της έχει μεγαλώσει πολύ και ποζάρει με τον Μιχάλη Κουινέλη Πέννυ Μπαλτατζή: Είναι έγκυος και το ανακοίνωσε με τον πιο όμορφο τρόπο Ο David Beckham σε τρυφερές φωτογραφίες με την κόρη του και η Victoria αντιδρά Η Αθηνά Οικονομάκου εξομολογείται: «Περάσαμε δύσκολες περιόδους με τον άντρα μου» Σταύρος Νιάρχος – Ντάσα Ζούκοβα: Αποκλειστικές φωτογραφίες του γιου τους Φίλιππου από τις διακοπές τους στην Ελβετία


Τεχνική για το ψάρεμα Jigging - Inchiku - Boat & Fishing\nΑΡΧΙΚΗ / ΨΑΡΕΜΑ ΑΠΟ ΣΚΑΦΟΣ / JIGGING - INCHIKU / Τεχνική για το ψάρεμα Jigging - Inchiku\nΠολλές φορές ο ψαράς, προκειµένου να καταφέρει να προσελκύσει στο δόλωµά του ένα αξιόλογο ψάρι, αλλά και να καταφέρει να το αγκιστρώσει, επινοείται και δοκιµάζει διάφορα τεχνάσµατα, τρόπους και τεχνικές, στα οποία τον οδηγούν η παρατηρητικότητα, η πείρα και η εµπειρία του.\nΆλλωστε αυτές οι νέες ιδέες είναι που εξελίσσουν και τους τρόπους ψαρέµατος και τους κάνουν πιο αποτελεσµατικούς ή οδηγούν σε νέες αυτόνοµες τεχνικές. Η κάθε τεχνική ψαρέµατος µπορεί να έχει τους δικούς της κανόνες, τους οποίους πρέπει να γνωρίζει και να εφαρµόζει ο ψαράς, προκειµένου το ψάρεµά του να καταστεί επιτυχές. Όµως από εκεί και πέρα, κι εφόσον αυτοί οι κανόνες έχουν γίνει κτήµα µας, προσπαθούµε να βελτιώσουµε καλύτερα την ήδη γνωστή µας τεχνική. Εξειδικευµένος εξοπλισµός και βελτιστοποίηση της συγκεκριµένης τεχνικής είναι τα επόµενα βήµατα και στη συνέχεια προχωρούµε στις δικές µας βελτιστοποιήσεις, που οι περισσότερες έχουν να κάνουν µε τον προσωπικό τρόπο ψαρέµατος , σίγουρα διαφορετικό από αυτό των υπολοίπων ψαράδων.\nΗ προσπάθεια βελτιστοποίησης πολλές φορές αποδίδει «καρπούς» και αν το µυστικό της επιτυχίας µας µείνει επτασφράγιστο και δεν το µάθει κανείς ή αν το µοιραστούµε µε φίλους κολλητούς, είναι καθαρά δική µας απόφαση. Βέβαια, δεν πρέπει να εκπλαγούµε αν κάποιες φορές κάτι που νοµίζουµε ότι µόνο εµείς γνωρίζουµε, το δούµε να εφαρµόζεται και από άλλους ή κάποιες φορές ακόµα και να δηµοσιεύεται. Εµείς ως περιοδικό, είµαστε της άποψης ότι όλες οι γνώσεις πρέπει να µοιράζονται και ο αφού ψαράς µελετήσει προσεκτικά όλες τις πληροφορίες που του παρέχονται, θα πρέπει να τις αξιολογήσει και να προσπαθήσει να δοκιµάσει στην πράξη όσες είναι πιο κοντά στα δικά του δεδοµένα.\nΑφού αφήσουµε τον πλάνο µας να κατέβει στο βυθό και τον ανεβοκατεβάσουµε µε το γνωστό µας ρυθµό και κινήσεις µια ή δυο φορές χωρίς αποτέλεσµα, τότε επιχειρούµε µικροσταµατήµατα από το βυθό και ανά 3 περίπου µέτρα προς τα επάνω. Απλώς θα πρέπει σε κάθε σταµάτηµα να είµαστε σε επιφυλακή στην επόµενη µανιβελιά, γιατί το ψάρι µπορεί να έχει αρπάξει τον πλάνο µας και να θέλει κάρφωµα, ώστε να πιαστεί µε σιγουριά. Επίσης, στο κατέβασµα του πλάνου προς το βυθό, µπορούµε κι εκεί να πραγµατοποιήσουµε µικροσταµατήµατα και µάλιστα σε απόσταση κοντά στο βυθό.\nΗ ύπαρξη πολύχρωµου νήµατος στο µηχανισµό, θα µας βοηθήσει να καταλάβουµε πότε είµαστε κοντά στο βυθό, ώστε να πραγµατοποιήσουµε τα µικροσταµατήµατα και να είµαστε σε επιφυλακή, αφού το κατέβασµα του πλάνου προς το βυθό, πολλές φορές επιφυλάσσει τσίµπηµα και ψάρι. Όταν δούµε µαγιάτικα ή άλλα αφρόψαρα στο βυθόµετρό µας αρκετά πιο ψηλά από το βυθό, θα κατεβάσουµε τον πλάνο µας, παρατηρώντας ταυτόχρονα την πορεία του από την οθόνη του βυθοµέτρου µας, αν αυτό είναι εφικτό. Με το που πλησιάσει κοντά τους, πραγµατοποιούµε το πρώτο σταµάτηµα.\nΑν εκεί δεν υπάρχει τσιµπιά (είναι πολύ πιθανή µία τσιµπιά στο πρώτο κατέβασµα), αφήνουµε τον πλάνο µας να κατέβει χαµηλότερα από το κοπάδι και πραγµατοποιούµε ανάκτησή του µε τις ανάλογες κινήσεις µας. Αφού ανέβει 5+ µέτρα πάνω από τα ψάρια και δεν πάρουµε τσίµπηµα, επιχειρούµε δεύτερο κατέβασµα µε ένα σταµάτηµα ελάχιστα πάνω από τα ψάρια κι ένα δεύτερο ελάχιστα κάτω από αυτά. Αν και πάλι δεν πάρουµε τσιµπιά, τότε ή θα πάµε σε γρηγορότερες ή διαφορετικές κινήσεις του πλάνου µας, ή θα αλλάξουµε πλάνο, ή ακόµα και τεχνική, ενώ µία πολύ καλή λύση είναι και µία κοντινή σκάντζα.\nΤο βυθόµετρο έδειξε για άλλη µια φορά πως τα ψάρια ήταν από κάτω µας. Οι πλάνοι έπεσαν στο νερό, και προσπαθήσαµε να τους δώσουµε ζωντάνια «χτυπώντας» τους ο καθένας µας µε το δικό του τρόπο. Μάταια όµως. Τα ψάρια δεν τους πλησίαζαν, ή τουλάχιστον έτσι νοµίζαµε αφού δεν παίρναµε τσιµπιά. Κάποια στιγµή που παρατηρούσα τον πλάνο µου στην οθόνη του βυθοµέτρου, τον σταµάτησα στην κυριολεξία µέσα στο κοπάδι των ψαριών, για να µελετήσω τις αντιδράσεις τους. Τότε κατάλαβα ένα µικρό τσιµπηµατάκι και άρχισα να κουνώ και πάλι τον πλάνο µου πάνω-κάτω, χωρίς όµως να έχω αποτέλεσµα.\nΣτο επόµενο κατέβασµα στο βυθό, ακολούθησε κτύπηµα του πλάνου µέχρι το ύψος των ψαριών, στιγµιαίο σταµάτηµα µέσα σε αυτά και έπειτα άρχισα να παίρνω µανιβελιές για να ανεβάσω και τον πλάνο ψηλότερα. Όµως το καλάµι λύγισε και ένα από τα ψάρια του κοπαδιού ήταν ήδη πιασµένο στα αγκίστριά µου. Το έφερα προσεκτικά στην επιφάνεια και αφού µπήκε µέσα στο ψυγείο, ανέλυσα στο µυαλό µου όλη τη σκηνή.\nΠως πιάστηκε το ψάρι; Μια πρώτη ένδειξη είχα. Το στιγµιαίο σταµάτηµα του πλάνου κοντά του. Ήταν αυτό όµως που οδήγησε στην επιτυχία ή κάτι άλλο; Η απορία αυτή δεν έπρεπε να µείνει αναπάντητη και πολύ σύντοµα θα ακολουθούσε η «δοκιµή».\nΈνα νέο κοπαδάκι από 4-5 ψάρια φάνηκε στην οθόνη του βυθοµέτρου, καµιά πεντακοσαριά µέτρα µακρύτερα. Οι πλάνοι µας κατέβηκαν στο νερό, προσπαθώντας και οι τρεις µας που είµαστε στο σκάφος να δώσουµε την απαιτούµενη κίνηση και ζωντάνια που χρειάζονταν. Αυτή τη φορά µε µια διαφορά: εγώ θα ακολουθούσα τη δικιά µου διαφορετική πορεία και το δικό µου πειραµατισµό.\nΧτύπηµα του πλάνου σύµφωνα µε τα δεδοµένα, και στιγµιαία σταµατήµατα ανά τακτά διαστήµατα. ∆εν χρειάστηκε να δοκιµάσω για πολύ. Στο δεύτερο σταµάτηµα του πλάνου, είχα τσίµπηµα ψαριού και κάρφωµα! Άρα το πείραµα έφερε αποτέλεσµα.\nΕφαρµογή στην πράξη\nΤο τι θα συµβεί µια µεµονωµένη µέρα δεν έχει τόση µεγάλη σηµασία, όσο αν αυτό βρίσκει εφαρµογή καθηµερινά. Άρα η καθηµερινότητα και η πράξη είναι αυτό που θα βγάλει και τα τελικά αποτελέσµατα και θα καταστήσει το τυχαίο δεδοµένο εφαρµόσιµο και γιατί όχι και κανόνα.\nΈχοντας το σταµάτηµα του πλάνου ως αφορµή για την επιτυχία µια συγκεκριµένη µέρα, επιχείρησα να το εφαρµόσω και άλλες φορές στα ψαρέµατά µου και ιδιαίτερα τις µέρες εκείνες που τα ψάρια ήταν επιφυλακτικά. Οφείλω να σας οµολογήσω ότι τα αποτελέσµατα ήταν κάτι παραπάνω από ενθαρρυντικά. Ψάρια που έβλεπα στο βυθό και δεν πλησίαζαν στα δολώµατά µας, µε το που το δόλωµα έµενε στάσιµο ορµούσαν να το αρπάξουν.\nΒέβαια πολλές φορές δεν κατάφερνα να τα αγκιστρώσω, γιατί δεν ήµουν σε επιφυλακή, όµως η τσιµπιά ήταν γεγονός.\nΚαι αν στα µεµονωµένα προσωπικά ψαρέµατα έβλεπα ότι αυτό ήταν εφαρµόσιµο, εκεί που πραγµατικά έβλεπα τη διαφορά ήταν στα συντροφικά ψαρέµατα, όπου ο διπλανός ψαράς µε τον κλασσικό τρόπο δεν κατάφερνε να πάρει τόσα ψάρια, όσα πιάνονταν µε τα δικά µου σταµατήµατα.\nΜε την πάροδο του χρόνου, η συγκεκριµένη παρατήρηση γίνεται κανόνας (στα δικά µου ψαρέµατα τουλάχιστον…). Πάντα κάποιες ριξιές θα έχουν σταµατήµατα, και κάποια «περίεργα» αλιεύµατα θα έλθουν να αγκιστρωθούν στους πλάνους µου µε αυτόν τον τρόπο.\nΛούτσοι, χριστόψαρα, λυθρίνια, µπαλάδες, σαλούβαρδοι, σκαθάρια, θα συµπληρώσουν τη γκάµα µας που συνεχώς θα µεγαλώνει. Σε µέρες δύσκολες όπου τα ψάρια δε θέλουν να πλησιάσουν, θα µπορέσουµε να τα προσελκύσουµε και µάλιστα µε ιδιαίτερα αυξηµένες πιθανότητες επιτυχίας, ειδικά στα κοπαδιάρικα.\nΠροσπάθεια και για άλλα τεχνάσµατα\nΜην ξεχνάµε ότι τα ψάρια γρήγορα µαθαίνουν το κάθε τι και προσαρµόζονται εύκολα στις υπάρχουσες συνθήκες. Η κίνηση του δολώµατος που ανεβοκατεβαίνει µε συγκεκριµένο ρυθµό, µαθαίνεται και χρειάζεται κάποια παραλλαγή, τουλάχιστον στα πολυψαρεµένα µέρη. Το σταµάτηµα του πλάνου είναι ένα από τα πολλά τεχνάσµατα που εφαρµόζει ο ψαράς για να ξεφύγει από τη ρουτίνα, προκειµένου να δελεάσει τα ψάρια και να αρπάξουν το δόλωµά του.\nΠαίρνοντας εσείς ως αφορµή το συγκεκριµένο τέχνασµα προσέλκυσης των ψαριών, προσπαθήστε να βρείτε και άλλα τα οποία θα δώσουν στους πλάνους σας την ιδιαίτερη κίνηση και τη ζωντάνια που χρειάζονται και θα τους κάνει να ξεχωρίζουν από τις συνηθισµένες κινήσεις των υπολοίπων ψαράδων της περιοχής σας. Σηµείωση: Η αναφορά σε αυτό το τέχνασµα έγινε µε αφορµή το τελευταίο ψάρεµα µε φίλους, αφού το σταµάτηµα του πλάνου κοντά στα ψάρια πραγµατικά έκανε τη διαφορά.\nInchiku Jigging Ψάρεμα από Σκάφος Τεχνικές για Jigging